Na temelju članka 30. stavka 7. Zakona o održivom gospodarenju otpadom (Narodne novine 94/13, 73/17, 14/19), članka 4. Uredbe o gospodarenju komunalnim otpadom (Narodne novine br.50/17, 84/19) i članka 32. Statuta Grada Skradina, Gradsko vijeće Grada Skradina na 18. sjednici od 12. prosinca 2019.godine donosi

**ODLUKU**

**o načinu pružanja javne usluge** **prikupljanja miješanog komunalnog otpada i biorazgradivog komunalnog otpada na području Grada Skradina**

I UVODNE ODREDBE

Članak 1.

 Ovom Odlukom o načinu pružanja javne usluge prikupljanja miješanog komunalnog otpada i biorazgradivog komunalnog otpada na području Grada Skradina( u daljnjem tekstu: Odluka) se utvrđuju kriteriji i način pružanja javne usluge prikupljanja miješanog komunalnog otpada i biorazgradivog komunalnog otpada te povezane usluge odvojenog prikupljanja otpadnog papira, metala, stakla, plastike, tekstila, problematičnog otpada i krupnog (glomaznog) otpada na području Grada Skradina kao i način gospodarenja komunalnim otpadom u vezi s ovom javnom uslugom, adresa reciklažnog dvorišta način i uvjeti obračuna i određivanja naknade za gradnju građevina za gospodarenje komunalnim otpadom na području grada Skradina.

Cilj ove Odluke je uspostava javnog, kvalitetnog, postojanog i ekonomski učinkovitog sustava sakupljanja komunalnog otpada na području Grada Skradina u skladu sa načelima održivog razvoja, zaštite okoliša, održivog gospodarenja komunalnim otpadom i zaštitom javnog interesa.

Ova Odluka sadrži sljedeće:

1. Kriterij obračuna količine otpada
2. Standardne veličine i druga bitna svojstva spremnika za sakupljanje otpada
3. Najmanju učestalost odvoza otpada prema područjima
4. Obračunska razdoblja kroz kalendarsku godinu
5. Područja pružanja javne usluge
6. opće uvjete ugovora s korisnicima
7. Adresu reciklažnog dvorišta
8. Odredbe o načinu provedbe javne usluge i usluge povezane s javnom uslugom
9. Odredbe o provedbi ugovora koje se primjenjuju u slučaju nastupanja posebnih okolnosti (elementarna nepogoda, katastrofa i sl.)
10. Odredbe o načinu podnošenja prigovora i postupanju po prigovoru građana na neugodu uzrokovanu sustavom sakupljanja komunalnog otpada
11. Odredbe o uvjetima za pojedinačno korištenje usluge
12. Odredbe o prihvatljivim dokazima izvršenja usluge za pojedinog korisnika usluge
13. Odredbe o načinu izračuna i određivanju cijene obvezne minimalne usluge za korisnike javne usluge za kategoriju kućanstvo i kategoriju koja nije kućanstvo
14. Način određivanja udjela korisnika javne usluge u slučaju kada su korisnici javne usluge kućanstva ili pravne osobe ili fizičke osobe obrtnici i koriste zajednički spremnik , a nije postignut sporazum o njihovim udjelima
15. Odredbe o ugovornoj kazni

Članak 2.

 Komunalni otpad je otpad nastao u kućanstvu i otpad koji je po prirodi i sastavu sličan otpadu iz kućanstva, osim proizvodnog otpada i otpada iz poljoprivrede i šumarstva.

 Miješani komunalni otpad je otpad iz kućanstava i otpad iz trgovina, industrije i iz ustanova koji je po svojstvima i sastavu sličan otpadu iz kućanstava, iz kojeg posebnim postupkom nisu izdvojeni pojedini materijali (kao što je papir, staklo i dr.) te je u Katalogu otpada označen kao 20 03 01.

 Biorazgradivi komunalni otpad je otpad nastao u kućanstvu i otpad koji je po prirodi i sastavu sličan otpadu iz kućanstva, osim proizvodnog otpada i otpada iz poljoprivrede i šumarstva, a koji u svom sastavu sadrži biološki razgradiv otpad. Biorazgradivi komunalni otpad u okviru javne usluge je biootpad i otpadni papir i karton.

 Reciklabilni komunalni otpad čine otpadna plastika, otpadni metal i otpadno staklo, a kad je to prikladno i druge vrste otpada koje su namijenjene recikliranju (npr. otpadni tekstil, otpadno drvo i sl.).

 Krupni (glomazni) komunalni otpad je predmet ili tvar koju je zbog zapremine i/ili mase neprikladno prikupljati u sklopu usluge prikupljanja miješanog komunalnog otpada. Naputkom o glomaznom otpadu utvrđeni su propisani predmeti koji se smatraju glomaznim otpadom, (namještaj, kuhinjska oprema, kupaonska oprema, vrtna oprema, podne obloge, stvari za djecu itd.). Glomazni otpad ne uključuje tvari i predmete za koje je posebnim propisom propisano da se smatraju otpadom koji se svrstava u posebnu kategoriju otpada (napuštena vozila, građevinska šuta, otpadne gume, opasni otpad itd.).

 Problematični otpad je opasni otpad iz podgrupe 20 01 Kataloga otpada koji uobičajeno nastaje u kućanstvu te opasni otpad koji je po svojstvima, sastavu i količini usporediv s opasnim otpadom koji uobičajeno nastaje u kućanstvu pri čemu se problematičnim otpadom smatra sve dok se nalazi kod proizvođača tog otpada.

Članak 3.

 Prikupljanje miješanog komunalnog otpada i biorazgradivog komunalnog otpada te odvojeno prikupljanje otpadnog papira, metala, stakla, plastike, tekstila, problematičnog otpada i krupnog (glomaznog) otpada (u daljnjem tekstu:usluga) obavlja se u okviru sustava sakupljanja komunalnog otpada sukladno propisanim standardima te podrazumijeva prikupljanje tog otpada na određenom području pružanja usluge putem spremnika od pojedinih korisnika i prijevoz tog otpada do ovlaštene osobe za obradu odnosno odlaganje.

II PODRUČJE PRUŽANJA JAVNE USLUGE

Članak 4.

 Područje pružanja javne usluge je područje Grada Skradina.

 Područje Grada Skradina su naselja: Bićine, Bratiškovci, Bribir, Cicvare, Dubravice, Gorice, Gračac, Ićevo, Krković, Lađevci, Međare, Piramatovci, Plastovo, Rupe, Skradin, Skradinsko Polje, Sonković, Vaćani, Velika Glava, Žažvić, Ždrapanj, s pripadajućim zaseocima.

III DAVATELJ JAVNE USLUGE I KORISNIK USLUGE

Članak 5.

 Davatelj javne uslugu prikupljanja miješanog komunalnog otpada, korisnog i biorazgradivog komunalnog otpada je trgovačko društvo Rivina Jaruga d.o.o., Trg Male Gospe 3, Skradin, OIB: 35718634536 (u daljnjem tekstu: davatelj usluge).

Članak 6.

1. Korisnik usluge na području pružanja usluge je vlasnik nekretnine, odnosno vlasnik posebnog dijela nekretnine ili korisnik nekretnine, odnosno posebnog dijela nekretnine kada je vlasnik nekretnine, odnosno posebnog dijela nekretnine obvezu plaćanja ugovorom prenio na tog korisnika i o tome obavijestio davatelja usluge.
2. Više korisnika mogu na zahtjev, sukladno međusobnom sporazumu, zajednički nastupati prema davatelju usluge.

Članak 7.

1. Korisnici javne usluge prikupljanja miješanog komunalnog otpada i prikupljanja biorazgradivog komunalnog otpada razvrstavaju se u kategoriju :
* korisnika kućanstvo
* korisnika koji nije kućanstvo
1. korisnik iz stavka 1. podstavka 1. ovog članka je korisnik javne usluge koji nekretninu koristi trajno ili povremeno u svhu stanovanja (npr. Vlasnici ili korisnici stanova, kuća, nekretnina za odmor)
2. korisnik iz stavka 1.podstavka 2 ovog članka je korisnik javne usluge koji nije razvrstan u kategoriju korisnika kućanstva, a koji koristi nekretninu u svrhu obavljanja djelatnosti.

Članak 8.

1. korisnici usluge kategorije 2 razvrstani su u potkategorije prema djelatnosti kako je navedeno u Tablici 1.

Tablica 1. Popis potkategorija Korisnika usluge kategorije 2

POPIS POTKATEGORIJA KORISNIKA KOJI NISU KUĆANSTVA PREMA DJELATNOSTIMA

|  |  |
| --- | --- |
| Potkategorija | Djelatnost koja se obavlja u nekretnini odnosno posebnom dijelu nekretnine |
| I. | Škole i vrtići, učilišta, vjerski objekti, samostani, bolnice, dnevne bolnice, ambulante, domovi za starije osobe, ustanove socijalne skrbi i druge slične djelatnosti |
| II. | Ova podkategorija obuhvaća djelatnosti koje nisu obuhvaćene ostalim točkama (na primjer: uredi, javni uredi, agencije, banke, uredski prostori državne uprave, županijske i lokalne samouprave, sudova, agencija, pošta, fondova i slično, humanitarne organizacije, osiguravajuća društva, odvjetnički i javnobilježnički uredi, turističke agencije, objekti za igre na sreću, udruge, muzeji, galerije, knjižnice, knjižare, izložbeni prostori, galerije, kina, kazališta, sportske dvorane, ambulante, trgovine odjećom i obućom i drugom neprehrambenom robom, kiosci za prodaju tiskovina i duhanskih proizvoda, obrtničke djelatnosti: frizerski salon, brijač, kozmetičar, stolar, vodoinstalater, električar, automehaničar, autolimar, bravar, radione za popravak, ribarski obrti, keramičari i druge slične obrtne djelatnosti, industrijske djelatnosti s proizvodnim pogonima te druge slične djelatnosti) |
| III. | Korisnici (pravne i fizičke osobe – obrtnici) koji obavljaju ugostiteljsku djelatnost bez pružanja usluge smještaja ali uz pripremu i/ili posluživanje hrane (na primjer: restoran, gostionica, zdravljak, zalogajnica, pečenjarnica, pizzeria, bistro, slastičarnica, objekti brze prehrane, kavana, pivnica, buffet, kantina, pub, krčma, caffe bar, konoba, klet, kušaonica, pripremnica obroka – catering, objekt jednostavnih usluga u kiosku i slično) te tržnica, benzinska postaja, trgovački centar i druge slične djelatnosti |
| IV. | Korisnici (pravne i fizičke osobe – obrtnici) koji obavljaju ugostiteljsku djelatnost bez pružanja usluge smještaja i bez pripreme i/ili posluživanja hrane (na primjer: caffe bar, noćni klub, noćni bar, disco klub i slično) te klub za zabavu na otvorenom, organizator javnih manifestacija, mesnica, ribarnica, prodavaonica mliječnih i suhomesnatih proizvoda, benzinska postaja, supermarket, trgovina prehrambenom robom, trgovački centar i druge slične djelatnosti |
| V. | Korisnici koji pružaju ugostiteljske usluge u domaćinstvu (fizička osoba – građanin koji iznajmljuje sobu/apart­man/kuću za odmor i slično) |
| VI. | Korisnici (pravne i fizičke osobe – obrtnici) koji obavljaju ugostiteljsku djelatnost i pružaju uslugu smještaja ( hotel, hostel, prenoćišta i slično) |
| VII. | Luka, autobusni i željeznički kolodvor, zračne luke i druge slične djelatnosti |

2) **Ako se na istom obračunskom mjestu korisnik može razvrstati i u kategoriju kućanstvo i u kategoriju korisnika koji nije kućanstvo, korisnik je dužan plaćati samo cijenu obvezne minimalne javne usluge obračunatu za kategoriju korisnika koji nije kućanstvo.**

 **3) Ako se na istom obračunskom mjestu korisnik može razvrstati u više potkategorija korisnika koji nije kućanstvo , korisnik je dužan plaćati samo jednu cijenu obvezne minimalne javne usluge.**

**4)Korisnici Usluge koji djelatnost obavljaju stalno ili povremeno u tijeku godine , izjednačeni su u pravima i obvezama.**

 **Ukoliko korisnik prestane s obavljanjem djelatnosti trajno na lokaciji mora donijeti potvrdu ili rješenje o prestanku obavljanja djelatnosti po kojem će postupiti Davatelj usluga.**

IV KRITERIJ OBRAČUNA KOLIČINE OTPADA

Članak 9.

 Troškovi obavljanja usluge određuju se razmjerno količini predanog otpada u obračunskom razdoblju, pri čemu je kriterij količine otpada u obračunskom razdoblju volumen spremnika otpada i broj pražnjenja spremnika.

 Obračunsko razdoblje određuje se u trajanju od jednog mjeseca.

VI OBVEZE DAVATELJA USLUGE

Članak 10.

 Davatelj usluge dužan je:

1. postupati sa sakupljenim komunalnim otpadom u skladu sa Zakonom o održivom gospodarenju otpadom, Uredbom o gospodarenju komunalnim otpadom i ovom Odlukom,

2. osigurati korisniku usluge spremnik za primopredaju miješanog komunalnog otpada, biorazgradivog komunalnog otpada i reciklabilnog komunalnog otpada,

3. označiti spremnik oznakom,

4. dostaviti korisniku usluge Obavijest o prikupljanju miješanog komunalnog otpada, biorazgradivog komunalnog otpada i reciklabilnog komunalnog otpada, i kalendar odvoza miješanog komunalnog otpada krajem tekuće godine za iduću godinu

5. preuzeti sadržaj spremnika od korisnika usluge, ukoliko je sadržaj spremnika u skladu sa namjenom istoga

6. voditi digitalnu Evidenciju o preuzetom komunalnom otpadu u skladu s Uredbom o gospodarenju komunalnim otpadom,

7. odgovarati za sigurnost, redovitost i kvalitetu usluge i usluge povezane s javnom uslugom,

8. osigurati provjeru da otpad sadržan u spremniku prilikom primopredaje odgovara vrsti otpada čija se primopredaja obavlja,

9. izraditi cjenik javne usluge, objaviti ga na mrežnoj stranici i za njega prije primjene odnosno izmjene ishoditi suglasnost nadležnog tijela.

10. osigurati provjeru podataka navedenih u Izjavi

11. voditi digitalnu evidenciju o preuzetom otpadu u skladu s Uredbom o gospodarenju komunalnim otpadom

Davatelj usluge je dužan osigurati uvjete kojima se ostvaruje pojedinačno korištenje javne usluge uključivo i kada više korisnika koristi zajednički spremnik.

Davatelj usluge je dužan osigurati uvjete kojima se ostvaruje pojedinačno korištenje javne usluge kada više Korisnika usluge kategorije 1. koristi zajednički spremnik na način da se u tom slučaju Korisniku usluge omogući korištenje vlastitog spremnika, ukoliko je to tehnički izvedivo s obzirom na lokaciju obračunskog mjesta/mjesta primopredaje. Ukoliko to nije moguće, a nije moguć dogovor Korisnika usluge kategorije 1. o udjelima u zajedničkom spremniku, Davatelj usluge određuje udio u spremniku na način da svi korisnici imaju jednak udio u spremniku.

Davatelj usluge nije dužan osigurati spremnike za proizvodni otpad, odnosno,ukoliko ugovori uslugu preuzimanja proizvodnog otpada za koju posjeduje dozvolu nadležnog tijela naplatit će spremnik i preuzimanje proizvodnog otpada prema cjeniku.

Kada Korisnici usluge kategorije 1. i kategorije 2. zajednički koriste spremnik za miješani komunalni otpad, a nije postignut sporazum o njihovim udjelima, Davatelj usluge dužan im je osigurati odvojeno korištenje usluge.

Davatelj usluge se je dužan koristiti osobne podatke Korisnika usluge na način propisan Opća uredbom (EU) broja 2016/679 Europskog parlamenta i vijeća od dana 27. travnja 2016. godine o zaštiti pojedinca u vezi s obradom osobnih podataka i o slobodnom kretanju takvih podataka i isključivo u svrhu pružanja javne usluge i usluge povezane s javnom uslugom iz članka 1. ove Odluke.

Davatelj usluge je dužan predati Izvješće o radu davatelja javne usluge na obrascu kojega Ministarstvo zaštite okoliša i energetike objavljuje na svojoj mrežnoj stranici.

Izvješće iz stavka 1. ovoga članka najmanje sadrži:

– opće podatke o području pružanja javne usluge, obračunskim mjestima, korisnicima usluge i odvojenom sakupljanju otpada (izvještajna godina, naziv jedinice lokalne samouprave, broj stanovnika jedinice lokalne samouprave, područje pružanja javne usluge, broj stanovnika obuhvaćen javnom uslugom, broj obračunskih mjesta, broj korisnika usluge, broj nekretnina koje se trajno ne koriste, broj reciklažnih dvorišta, broj mobilnih reciklažnih dvorišta, broj spremnika za odvojeno sakupljanje otpada po vrstama otpada, broj vozila za obavljanje javne usluge i usluge povezane s javnom uslugom, broj zaposlenih koji rade na poslovima javne usluge i usluge povezane s javnom uslugom)

– podatke o redovitosti sustava (broj naselja u kojima je dostupna javna usluga i usluga povezana s javnom uslugom, broj naselja u kojima nije dostupna javna usluga i usluga povezana s javnom uslugom, broj dana u izvještajnom razdoblju kad je javna usluga bila dostupna, broj dana u izvještajnom razdoblju kad javna usluga nije bila dostupna)

– podatke o kvaliteti pružanja javne usluge i ekonomskoj učinkovitosti sustava sakupljanja komunalnog otpada (ukupni godišnji prihod i trošak javne usluge i zasebno za usluge povezane s javnom uslugom, udaljenost koju godišnje prijeđe vozilo prilikom obavljanja javne usluge i zasebno za usluge povezane s javnom uslugom, broj prigovora i reklamacija korisnika javne usluge).

VII OBVEZE KORISNIKA USLUGE

Članak 11.

 Korisnik usluge je dužan:

1. koristiti uslugu i predati miješani komunalni otpad i biorazgradivi komunalni otpad davatelju usluge na području na kojem se nalazi nekretnina korisnika usluge,

2. dostaviti davatelju usluge Izjavu o načinu korištenja javne usluge,

3. omogućiti davatelju usluge pristup spremniku na mjestu primopredaje u slučaju kad mjesto primopredaje otpada nije na javnoj površini,

4. postupati s otpadom na obračunskom mjestu korisnika usluge na način kojim se ne dovodi u opasnost ljudsko zdravlje, ne dovodi do rasipanja otpada oko spremnika, ne onečišćuje okolni prostor i ne uzrokuje pojava neugode drugoj osobi zbog mirisa i izgleda otpada

5. odgovarati za postupanje s otpadom i spremnikom na obračunskom mjestu korisnika usluge sukladno Zakonu o održivom gospodarenju otpadom, Uredbi o gospodarenju komunalnim otpadom i ovoj Odluci,

6. zajedno s ostalim korisnicima usluge na istom obračunskom mjestu odgovarati za obveze nastale zajedničkim korištenjem spremnika sukladno Zakonu o održivom gospodarenju otpadom, Uredbi o gospodarenju komunalnim otpadom i ovoj Odluci,

7. predavati biorazgradivi komunalni otpad, reciklabilni komunalni otpad, problematični otpad i glomazni otpad odvojeno od miješanog komunalnog otpada,

8. sav komunalni otpad prikupljati isključivo u odgovarajuće spremnike za otpad, na za to predviđenim mjestima, sukladno vrsti otpada i namjeni spremnika,

9. predavati problematični otpad u reciklažno dvorište,

10. predavati krupni (glomazni) otpad u reciklažno dvorište ili na lokaciji obračunskog mjesta korisnika usluge 1 put godišnje prema utvrđenim terminima davatelja usluge odnosno po potrebi jednom godišnje (po pozivu),

11. plaćati davatelju usluge cijenu javne usluge, u skladu s važećim cjenikom.

12. Pravovremeno obavijestiti Davatelja usluge o promijeni podataka navedenih u izjavi ,a najkasnije u roku od 15 dana od dana nastanka promjene.

1. Korisnik usluge koji individualno koristi spremnik, isti je dužan smjestiti u svoj objekt/prostor, a prema planu odvoza i sukladno svojim potrebama dužan je spremnik postaviti na javnu površinu kako bi isti Davatelj usluge mogao isprazniti.
2. Korisnik usluge koji želi raskinuti Ugovor, dužan je prethodno podmiriti sva dugovanja prema Davatelja usluge, u protivnom, Ugovor se neće raskinuti do podmirenja istih.
3. Novi Korisnici usluge – u najdužem roku od mjesec dana od stjecanja prava nad nekretninom ili početka korištenja nekretnine, obavijestiti Davatelja usluge o početku korištena javne usluge
4. Korisnici javne usluge koji stanuju u ulicama u kojima Davatelj usluge iz tehničkih razloga, rekonstrukcije, radova u ulici i sl., ne može prolaziti komunalnim vozilima, dužni su otpad odložiti u spremnike i na mjesto koje odredi Davatelj usluge,
5. Korisnici usluga čijom djelatnošću nastaje proizvodni otpad dužni su isti zbrinjavati:
* putem ovlaštenog sakupljača uz propisanu prateću dokumentaciju (biorazgradivi otpad od pripreme i usluživanja hrane kao i biorazgradivi otpad iz trgovina koje prodaju voće i povrće i/ili pripremaju hranu te ostali proizvodni otpad i opasni otpad)
* putem Davatelja usluge ukoliko je takva usluga ugovorena s Davateljem usluge, a prema cjeniku Davatelja usluge, za one vrste neopasnog proizvodnog otpada za koje Davatelj usluge posjeduje dozvolu nadležnog tijela.
1. Korisnici usluga kategorije 2. čijom djelatnošću nastaje biološki razgradivi otpad te ga oni obrađuju na mjestu nastanka biološkom aerobnom obradom (kompostiranjem) nisu dužni isti zbrinjavati kod ovlaštenog sakupljača nego ga mogu samostalno kompostirati, bez ishođenja dozvole za gospodarenje otpadom, u količini do 10.000 kg godišnje (ako obradu vlastitog biološki razgradivog otpada obavljaju na mjestu nastanka tog otpada i nastali kompost ne stavlja na tržište, već ga koriste na mjestu nastanka toga otpada.)

U slučaju Promjene vlasnika nekretnine, davanja u najam/zakup iste ili promjene podataka navedenih u Izjavi potrebno je Davatelju usluge dostaviti sljedeće dokumente:
a) Kupoprodajni ugovor ili
b) Ugovor o darovanju ili
c) Ugovor o najmu ili
d) Ugovor o zakupu ili
e) Neki drugi dokument iz kojeg je vidljiva promjena (npr. Rješenje o nasljeđivanju).

(1)Kada vlasnik ili korisnik nekretnine otkazuje Ugovor zbog prestanka prava vlasništva/korištenja nekretnine, raskid Ugovora nastupa s posljednjim danom u mjesecu u kojem je podnijeta i službeno zaprimljen zahtjev.

 Ako korisnik usluge trajno ne koristi nekretninu nije dužan platiti cijenu minimalne javne usluge.

 Korisnik usluge može podnijeti zahtjev za nekorištenje nekretnine (stan, kuća, poslovni prostor) ako se ista ne koristi minimalno godinu dana. Korisnik usluge obvezan je obavijestiti davatelja usluge u roku od 8 dana o prestanku korištenja nekretnine na obrascu zahtjeva davatelja usluge. Na temelju zahtjeva, davatelj usluge izdat će korisniku pisano odobrenje o nekorištenju usluge za navedenu nekretninu.

 Nakon isteka 1 godine korisnik je dužan davatelju usluge dostaviti kopiju obračuna potrošnje električne energije, vode i sl. izdanog od strane isporučitelja navedene usluge iz kojeg je razvidno da korisnik u razdoblju 1 godine nije trošio električnu energiju, vodu i sl.

 Ukoliko korisnik u roku 30 dana nakon isteka jednogodišnjeg odobrenja, ne dostavi traženi obračun, smatrat će se da je nekretninu koristio te će mu se za taj period obračunati ukupna cijena javne usluge.

 Korisnik svake godine podnosi novi zahtjev za nekorištenje nekretnine.

 Korisnici stambenih prostora koji povremeno koriste svoje nekretnine izjednačeni su po svojim pravima i obvezama s korisnicima koji stalno koriste nekretninu.

***Evidencija o preuzetom komunalnom otpadu***

Članak 12.

(1)Dokaz o izvršenju javne usluge preuzimanja miješanog komunalnog otpada je digitalna evidencija Davatelja javne usluge kojom se evidentiraju očitanja barkoda ili RFID transpondera koji se nalazi na spremniku Korisnika usluge, bilo da se radi o individualnom ili zajedničkom spremniku, kod preuzimanja istog na obračunskom mjestu Korisnika usluge.

(2)Davatelj javne usluge može voditi evidenciju preuzimanja korisnog otpada kojeg Korisnik predaje na svom obračunskom mjestu.

(3)Davatelj usluge je dužan voditi evidenciju preuzimanja otpada na reciklažnom dvorištu i mobilnom reciklažnom dvorištu, te preuzimanja glomaznog otpada.

Članak 13.

(1)Evidencija o preuzetom komunalnom otpadu sadrži podatke o:

* Korisniku usluge,
* Korištenju javne usluge za obračunsko mjesto.
* korištenju reciklažnog dvorišta i mobilnog reciklažnog dvorišta,
* korištenju usluge preuzimanja glomaznog otpada.

(2)Evidencija iz stavka 1. ovog članka vodi se u digitalnom obliku.

(3)Sastavni dio Evidencije iz stavka 1. ovog članka su i Izjava i dokazi o izvršenoj usluzi.

***Informiranje javnosti***

Članak 14.

1. Grad Skradin i Davatelj usluge su dužni na svojoj mrežnoj stranici objaviti i ažurno održavati popis koji sadrži sljedeće informacije:
* lokacije i radno vrijeme reciklažnog dvorišta,
* lokacije i radno vrijeme mobilnog reciklažnog dvorišta
* uputu o preuzimanju krupnog (glomaznog) otpada na zahtjev Korisnika usluge,
* brojeve telefona na koje Korisnici usluge mogu nazvati za preuzimanje EE otpada,
* brojeve telefona na koje Korisnici usluge mogu nazvati za preuzimanje građevnog otpada koji sadrži azbest,
* brojeve telefona na koje Korisnici usluge mogu nazvati za preuzimanje otpadnih motornih vozila,
* mjesta za preuzimanje uginulih životinja (kućnih ljubimaca),
* mjesta na kojima se vrši preuzimanje građevnog otpada,
* uputu o kompostiranju za Korisnike usluge koji individualno kompostiraju biootpad,

(2)Davatelj usluge je osim informacija navedenih u stavku 1.ovog članka dužan na svojim mrežnim stranicama objavljivati i:

* obavijest koja mora sadržavati plan odvoza s datumima za preuzimanje miješanog komunalnog otpada, biorazgradivog komunalnog otpada i reciklabilnog komunalnog otpada.
* uputu o postupanju s miješanim komunalnim otpadom, biorazgradivim komunalnim otpadom, reciklabilnim i problematičnim otpadom,
* područja u kojima se spremnici za odvojeno sakupljanje komunalnog otpada izravno ustupaju Korisniku usluge.

VIII NAČIN PRUŽANJA JAVNE USLUGE I USLUGE POVEZANE S JAVNOM

 USLUGOM

Članak 15.

 U okviru sustava sakupljanja komunalnog otpada pruža se javna usluga:

1. prikupljanja miješanog komunalnog otpada na lokaciji obračunskog mjesta korisnika usluge,

2. prikupljanje biorazgradivog komunalnog otpada na lokaciji obračunskog mjesta korisnika usluge.

 U okviru sustava sakupljanja komunalnog otpada pružaju se bez naknade za korisnika sljedeće usluge povezane s javnom uslugom:

1. sakupljanje reciklabilnog komunalnog otpada na lokaciji obračunskog mjesta korisnika usluge

2. sakupljanje otpadnog papira, metala, plastike, stakla i tekstila putem spremnika postavljenih na javnoj površini i reciklažnog dvorišta,

3. sakupljanje glomaznog otpada u reciklažnom dvorištu i na lokaciji obračunskog mjesta korisnika usluge jedan puta godišnje.(PO POZIVU ILI UNAPRIJED UTVRĐENIM TERMINIMA DAVATELJA USLUGE).

U okviru sustava sakupljanja komunalnog otpada, Davatelj javne usluge, uz naknadu, pruža korisniku javne usluge sljedeće usluge povezane s javnom uslugom:

1. preuzimanje veće količine miješanog komunalnog otpada,

2. preuzimanje glomaznog otpada iznad 4 m3,

3. preuzimanje veće količine zelenog otpada.

Dodatni odvoz se naplaćuje po cjeniku davatelja usluge.

IX STANDARDNE VELIČINE I DRUGA BITNA SVOJSTVA SPREMNIKA ZA

 SAKUPLJANJE OTPADA

Članak 16.

Standardne veličine spremnika za prikupljanje miješanog komunalnog otpada su spremnici volumena 120 litara i 240 litara i 1100 litara koje osigurava Davatelj javne usluge .

Standardni spremnici od 120 litara i 240 litara su tipizirani plastični spremnici, a standardni spremnici od 1100 litara su tipizirani plastični ili pocinčani spremnici koji odgovaraju normativima koje propiše davatelj Usluge i omogućuje podizanje i pražnjenje spremnika u komunalna vozila opremljena automatima za podizanje spremnika.

Na područjima na kojem su postavljeni podzemni spremnici , standardna veličina otvora za prihvat otpada je 40 litara .

U okviru područja pružanja usluge dijelove na kojim nije moguće koristiti standardni spremnik u vlastitom prostoru odlukom utvrđuje Grad Skradin na prijedlog Davatelja usluge.

Davatelj usluge, uz suglasnost gradskog vijeća grada Skradina može ukloniti pojedine zelene otoke iz naselja i to jedino u slučaju ako je u tom naselju omogućena predaja otpadnog papira i kartona, stakla, plastike i metala na obračunskom mjestu/mjestu primopredaje Korisnika usluge. (Ukoliko se stvori deponij oko istog)

Davatelj javne usluge osigurava isporuku jednog spremnika sukladno potrebama korisnika javne usluge ( 120, 240 ili 1100 l), u primjerenom roku, ovisno o svojim financijskim i tehničkim mogućnostima.

 Davatelj usluge je dužan na spremnike za odlaganje miješanog komunalnog otpada ugraditi čipove za elektroničko očitanje pražnjenja spremnika.

Članak 17.

 Biorazgradivi komunalni otpad prikuplja se u:

* standardiziranim spremnicima od 120 litara ili 240 litara u slučaju kad jedan korisnik samostalno koristi uslugu,
* standardiziranim spremnicima od 1100 litara u slučaju kada više korisnika koristi zajednički spremnik,
* iznimno, ako na lokaciji korisnika nema prostora za smještaj spremnika odnosno ako uvjeti na lokaciji nisu prikladni za smještaj spremnika, biorazgradivi otpad može se skupljati u PVC vrećama koje osigurava davatelj usluge.

 Reciklabilni komunalni otpad prikuplja se u:

* standardiziranim spremnicima od 120 litara ili 240 litara u slučaju kada jedan korisnik samostalno koristi uslugu,
* standardiziranim spremnicima od 1100 litara u slučaju kada više korisnika koristi zajednički spremnik.
* iznimno, ako na lokaciji korisnika nema prostora za smještaj spremnika odnosno ako uvjeti na lokaciji nisu prikladni za smještaj spremnika, reciklabilni otpad može se skupljati u tipiziranim PVC vrećama koje osigurava davatelj usluge.

 U spremnike za reciklabilni komunalni otpad odlaže se plastika, papir ( karton) i staklo, a kad je to prikladno i druge vrste otpada koje su namijenjene recikliranju (npr. metal, tekstil, drvo i sl.).

Članak 18.

 Glomazni otpad prikuplja se u reciklažnom dvorištu, ili na lokaciji obračunskog mjesta korisnika usluge 1 puta godišnje prema utvrđenim terminima davatelja usluge odnosno po potrebi jednom godišnje (po pozivu) do težine 700 kilograma ili zapremnine vozila Davatelja usluge pri čemu se ova usluga ne naplaćuje već je sadržana u redovnoj cijeni javne usluge.

 Svako preuzimanje glomaznog otpada izvan preuzimanja iz stavka 1. ovog članka plaća se prema cjeniku davatelja usluge.

Zabranjeno je odlaganje krupnog (glomaznog otpada) na javnim površinama , osim na dan preuzimanja istog od strane davatelja usluge prema rasporedu. Davatelja usluge .

Članak 19.

 Pravnim osobama i fizičkim osobama-obrtnicima, davatelj usluge nije dužan osigurati spremnike za odvojeno sakupljanje reciklabilnog i biorazgradivog otpada.

 Pravna osoba i fizička osoba-obrtnik može sa davateljem usluge sklopiti poseban ugovor za sakupljanje reciklabilnog otpada, biorazgradivog otpada te veće količine miješanog komunalnog otpada.

Članak 20.

 Spremnici kod korisnika usluge moraju imati naziv davatelja usluge, naziv vrste otpada za koju je spremnik namijenjen i oznaku koja je u Evidenciji o preuzetom komunalnom otpadu pridružena korisniku usluge i obračunskom mjestu.

 Spremnici na javnoj površini moraju imati naziv davatelja usluge, naziv vrste otpada za koju je spremnik namijenjen te kratku uputu o otpadu koji se sakuplja putem tog spremnika.

Davatelj usluge uz suglasnost Grada Skradina može ukloniti zelene otoke iz naselja i to jedino u slučaju ako je u tom naselju omogućena predaja otpadnog papira i kartona , stakla plastike i metala na obračunskom mjestu /mjestu primopredaje.

Članak 21.

 Spremnici za odlaganje komunalnog otpada koje je osigurao davatelj usluge njegovo su vlasništvo.

X NAČIN POSTUPANJA S OTPADOM I SPREMNICIMA

Članak 22.

 Komunalni otpad odvozi se dnevnim smjenama.

 Spremnici za odlaganje komunalnog otpada u dnevnoj smjeni iznose se na mjesto prikladno za odvoz otpada (javna površina) najranije večer uoči dana odvoza.

Članak 23.

 Sakupljeni i odloženi komunalni otpad mora se nalaziti u spremniku. Prije pražnjenja spremnika komunalnog otpada poklopac spremnika mora biti zatvoren.

Komunalni otpad koji se odloži na javnoj površini od strane nepoznatog počinitelja bit će tretiran kao sakupljanje komunalnog otpada sa javne površine i fakturiran prema Gradu Skradinu. Uz fakturu obavezna je foto dokumentacija.

 Korisnici usluge su dužni zadužene i/ili vlastite spremnike za otpad prati i održavati u čistom stanju. Na zahtjev korisnika, spremnike će oprati davatelj usluge uz naplatu sukladno važećem cjeniku.

Članak 24.

 Zabranjeno je odlaganje komunalnog otpada pokraj spremnika, u nestandardizirane spremnike, kutije ili drugu ambalažu. Zabranjeno je odlaganje glomaznog otpada pokraj spremnika za komunalni otpad kao i na mjesta koja nisu za to određena.

 Zabranjeno je oštećivati posude za odlaganje komunalnog otpada, ulijevati u njih tekućine, bacati žeravicu ili vruć pepeo, bacati ostatke životinja, građevinski materijal, krupnu ambalažu, dijelove kućnog namještaja, opasni otpad i ostali iskoristivi otpad sukladno važećim propisima.

 Zabranjeno je onemogućavati pristup vozilu za odvoz otpada.

Prilikom vršenja usluga radnici davatelja usluge neće prikupiti i odvesti vrećice i otpad koji je odložen izvan spremnika.

1)U slučaju samostalnog kompostiranja Korisnik usluge je dužan kompostirati otpad na način da ne ugrožava okoliš u skladu sa higijensko-sanitarnim uvjetima.

(2)Korisnik usluge je dužan kompostirati isključivo zeleni otpad i bio otpad iz vlastitog kućanstva.

(3)Kompostiranje iz prethodnog stavka se može vršiti isključivo u:

1. tipskim komposterima,
2. kompostnim jamama,
3. kompostnim hrpama koje ne smiju biti veće od 2 m3 ukoliko se radi o individualnom stanovanju.

(4)Kompostiranje ne smije za posljedicu imati neugodan miris i mora se obavljati najmanje 2 m od granice susjedne parcele.

(5)Kompostiranje se može vršiti u komposterima od 60 litara maksimalno u slučaju kada kompostiranje vrši Korisnik usluge iz više stambenog objekta.

(6)U slučaju neprimjerenog načina kompostiranja koje za posljedicu ima neugodan miris, prisutnost glodavaca i sl. Davatelj usluge o saznanjima obavještava komunalno redarstvo.

Članak 25.

 Davatelj usluge ne odgovora za nestanak spremnika za odlaganje komunalnog otpada koju je zadužio korisnik usluge.

 U slučaju otuđenja i oštećenja spremnika od strane korisnika usluge, trošak nabave novih spremnika snosit će korisnik usluge, sukladno cjeniku. Korisnik usluge ima pravo jednom u 5 godina zamijeniti oštećeni spremnik bez naknade.

 U slučaju da je dokazano da je oštećenje spremnika za odlaganje komunalnog otpada uzrokovao radnik davatelja komunalne usluge, trošak nabave novog spremnika snosit će davatelj usluge.

Davatelj usluge će osigurati korisniku javne usluge propisani ispravan spremnik za miješani komunalni otpad sukladno važećoj izjavi . Davatelj javne usluge osigurava isporuku jednog spremnika (120 litara ili 240 litara ili 1100 litara), u primjerenom roku ovisno o svojim tehničkim i financijskim mogućnostima .

Ukoliko se korisnik javne usluge odluči na promjenu veličine spremnika dužan je vratiti spremnik kojeg je koristio ukoliko ga je dobio od davatelja usluge i o svom trošku nabaviti novi željene veličine (120 litara, 240 litara ili 1100litara)

Broj i veličinu spremnika koje osigurava Davatelj javne usluge za kategorije korisnika koja nisu kućanstvo odredit će Davatelj javne usluge svojim općim aktom.

Članak 26.

 Radnici davatelja usluge dužni su pažljivo rukovati spremnicima za odlaganje komunalnog otpada, tako da se isti ne oštećuju, a odloženi komunalni otpad ne rasipa i onečišćava okoliš. Svako onečišćenje i oštećenje prouzrokovano odvozom otpada davatelj usluge je dužan odmah otkloniti.

 Nakon pražnjenja spremnika za odlaganje komunalnog otpada radnici davatelja usluge dužni su vratiti spremnik na mjesto na kojem je bio odložen i zatvoriti poklopac. Pražnjenje spremnika za miješani komunalni otpad obavlja se putem automatskog sustava ugrađenog na specijalnom vozilu za prijevoz otpada i ručnih skenera koje posjeduje djelatnik Davatelja usluge.

XI UVJETI ZA POJEDINAČNO KORIŠTENJE JAVNE USLUGE

Članak 27.

 Pojedinačno korištenje javne usluge osigurava se:

* u slučaju kada jedan korisnik samostalno koristi usluge, postavljanjem spremnika na lokaciji kod korisnika usluge,
* u slučaju kada jedan korisnik samostalno koristi usluge i ne postoji prostorna mogućnost smještaja spremnika na lokaciji kod korisnika usluge, Odlukom davatelja usluge određuje se pravo na korištenje podzemnih kontejnera
* u slučaju kada više korisnika koristi zajednički spremnik postavljanjem zajedničkog spremnika na lokaciji kod korisnika usluge omogućavanjem pristupa zajedničkom spremniku na način da je svakom korisniku dostupna mogućnost pojedinačnog pristupa spremniku,
* u slučaju kada više korisnika koristi zajednički spremnik i ne postoji prostorna mogućnost smještaja spremnika na lokaciji kod korisnika usluge, postavljanjem zajedničkog spremnika na javnoj površini omogućavanjem pristupa zajedničkom spremniku na način da je svakom korisniku dostupna mogućnost pojedinačnog pristupa spremniku. Odlukom se određuje pravo na korištenje podzemnih kontejnera.

 Spremnici za odvojeno prikupljanje miješanog komunalnog otpada i biorazgradivog komunalnog otpada, moraju se nalaziti na obračunskom mjestu kod korisnika usluge u za to predviđenim zaključanim smetlarnicima, podrumima, haustorima, ograđenim dvorištima, odnosno smješteni na bilo koji drugi odgovarajući način kojim se onemogućava pristup trećim osobama.

 Kada ne postoji mogućnost smještaja spremnika za odvojeno prikupljanje miješanog komunalnog otpada i biorazgradivog komunalnog, na obračunskom mjestu kod korisnika usluge sukladno prethodnom stavku ovoga članka, spremnici se mogu nalaziti na javnoj površini na najmanjoj udaljenosti od glavnog ulaza nekretnine obračunskog mjesta dostupnoj vozilu davatelja usluge.

***Najmanja učestalost odvoza otpada prema podučjima***

Najmanja učestalost odvoza utvrđuje se prema kategoriji komunalnog otpada za sva naselja na području pružanja komunalne usluge:

|  |  |  |  |  |  |  |  |
| --- | --- | --- | --- | --- | --- | --- | --- |
|  |  |  |  |  |  |  |  |
| **RASPORED ODVOZA KOMUNALNOG OTPADA** |
| **LJETNI PERIOD** |
| **(travanj, svibanj, lipanj, srpanj, kolovoz, rujan, listopad)** |
|   |   |   |   |   |   |   |   |
|   |   |   |   |   |   |   |   |
| **PONEDJELJAK** | Skradin, Dubravice, Plastovo - dio |
|  |   |   |   |   |   |   |   |
| **UTORAK** | Bribir, Piramatovci, Krković, Lađevci, Žažvić, Cicvare, Međare, Bilostanovi |
|  |   |   |   |   |   |   |   |
| **SRIJEDA** | Vaćani, Bratiškovci - gornji dio, Rupe, Laškovica, Ićevo, Sladići, Roški slap |
|  |   |   |   |   |   |   |   |
| **ČETVRTAK** | Bićine, Skorići, Bratiškovci-donji dio, Gorice, Manojlovići, Ždrapanj |
|  |   |   |   |   |   |   |   |
| **PETAK** | Skradin, Gračac, Prokljan, Čulišić, Laće, Velika Glava, Pamučari, Sonković - donji dio |
|  |   |   |   |   |   |   |   |
| **SUBOTA** | Sonković - gornji dio, Skradinsko polje |
|  |   |   |   |   |   |   |   |
| **PRAVNE OSOBE** | svakim danom |
|  |   |   |   |   |   |   |   |
| **NAPOMENA:** | Zbog nepredvidivih okolnosti ako se otpad ne prikupi na dan rasporeda prikupiti će se sljedeći radni dan ili u najbržem mogućem roku |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
| **RASPORED ODVOZA KOMUNALNOG OTPADA** |
| **ZIMSKI PERIOD** |
| **(studeni, prosinac, siječanj, veljača, ožujak)** |
|   |   |   |   |   |   |   |   |
|   |   |   |   |   |   |   |   |
| **PONEDJELJAK** | Skradin, Dubravice, Plastovo - dio |
|  |   |   |   |   |   |   |   |
| **UTORAK** | Vaćani, Bribir, Piramatovci, Krković, Lađevci, Žažvić, Cicvare, Međare, Bilostanovi |
|  |   |   |   |   |   |   |   |
| **SRIJEDA** | Gorice, Rupe, Laškovica, Ićevo, Sladići, Roški slap, Manojlovići |
|  |   |   |   |   |   |   |   |
| **ČETVRTAK** | Bićine, Skorići, Bratiškovci, Ždrapanj, Sonković - donji dio, Prokljan |
|  |   |   |   |   |   |   |   |
| **PETAK** | Skradin, Gračac, Čulišić, Laće, Velika Glava, Pamučari, Sonković - gornji dio, Skradinsko polje |
|  |   |   |   |   |   |   |   |
|  |   |   |   |   |   |   |   |
| **NAPOMENA:** | Zbog nepredvidivih okolnosti ako se otpad ne prikupi na dan rasporeda prikupiti će se sljedeći radni dan ili u najbržem mogućem roku |
|  |  |  |  |  |  |  |  |

Korisni otpad se odvozi dva puta tjedno u ljetnom periodu i jednom tjedno u zimskom periodu.

Davatelj javne usluge dužan je broj planiranih primopredaja prilagoditi stvarnim potrebama na obračunskom mjestu

Plan sa danima odvoza i okvirnim vremenom primopredaje komunalnog otpada sastavni je dio Obavijesti o prikupljanju komunalnog otpada , biorazgradivog otpada kao i reciklabilnog otpada .

Davatelj usluge neće se smatrati odgovornim za kašnjenje u ispunjenju obveza ukoliko je to proizašlo iz neočekivanih i nepredvidivih situacija.

XII IZJAVA O NAČINU KORIŠTENJA JAVNE USLUGE

Članak 28.

 Davatelj usluge dužan je korisniku usluge dostaviti Izjavu o načinu korištenja javne usluge (u daljem tekstu: (Izjava).

 Izjava sadrži sljedeće:

1. obračunsko mjesto,
2. podatke o korisniku usluge (ime i prezime ili naziv pravne osobe ili fizičke osobe – obrtnika te OIB i adresu),
3. kategorija korisnika usluge na obračunskom mjestu
4. mjesto primopredaje,
5. udio u korištenju spremnika,
6. vrstu, volumen i količinu spremnika sukladno ovoj Odluci,
7. broj planiranih primopredaja miješanog komunalnog otpada i biorazgradivog komunalnog otpada u obračunskom razdoblju,
8. očitovanje o kompostiranju biootpada,
9. očitovanje o korištenju nekretnine na obračunskom mjestu ili o trajnom nekorištenju nekretnine,
10. obavijest davatelja javne usluge o uvjetima kad se Ugovor smatra sklopljenim,
11. izjavu korisnika kojom potvrđuje da je upoznat s Ugovorom,
12. uvjete raskida Ugovora,
13. izvadak iz cjenika javne usluge.
14. Podaci iz stavka 2. ovoga članka svrstani su u obrascu Izjave u dva stupca od kojih je prvi prijedlog davatelja javne usluge, a drugi očitovanje korisnika usluge.

Članak 29.

 Korisnik usluge je dužan vratiti davatelju usluge 2 primjerka potpisane izjave u pisanom obliku u roku 15 dana od dana zaprimanja iste (poštom, elektroničkim putem, osobno), a davatelj usluge nakon zaprimanja izjave dužan je vratiti jedan ovjereni primjerak izjave u roku 8 dan od zaprimanja iste.

 Davatelj usluge može omogućiti davanje Izjave u elektroničkim putem kad je takav način prihvatljiv korisniku usluge.

Korisnik usluge dužan je obavijestiti Davatelja usluge o svakoj promjeni podataka iz Izjave u roku od 15 dana od dana kad je nastupila promjena, kao i o svakoj drugoj namjeravanoj promjeni podataka iz Izjave u roku od 15 dana prije dana od kojeg će se primjenjivati namjeravana promjena.

Članak 30.

 Davatelj usluge je dužan primijeniti podatak iz Izjave koji je naveo korisnik usluge (stupac: očitovanje korisnika usluge) kada je taj podatak u skladu sa Zakonom o održivom gospodarenju otpadom, Uredbom o gospodarenju komunalnim otpadom i ovom Odlukom.

Članak 31.

 Iznimno davatelj usluge primjenjuje podatak iz Izjave koji je naveo davatelj javne usluge (stupac: prijedlog davatelja javne usluge) u sljedećem slučaju:

1. kad se korisnik usluge ne očituje o podacima iz Izjave u roku od 15 dana od dana zaprimanja iste

2. kad više korisnika usluge koristi zajednički spremnik, a među korisnicima usluge nije postignut dogovor o udjelima korištenja zajedničkog spremnika na način da zbroj svih udjela čini jedan.

Članak 32.

 U slučaju kad su korisnici javne usluge kućanstva i koriste zajednički spremnik, a nije postignut sporazum o njihovim udjelima, davatelj usluge određuje udio korisnika usluge u korištenju zajedničkog spremnika.

Članak 33.

 U slučaju kad su korisnici javne usluge pravne osobe ili fizičke osobe – obrtnici i koriste zajednički spremnik, a nije postignut sporazum o njihovim udjelima, davatelj usluge određuje udjele.

Članak 34.

 Izjavom se definira broj i vrsta spremnika te volumen spremnika kojeg koristi korisnik usluge, kao i udio u spremniku kojeg koristi korisnik usluge.

Članak 35.

 Promjena volumena i promjena pojedinačnog udjela zaduženja, dostavlja se na propisanom obrascu davatelja usluge potpisanom od strane predstavnika suvlasnika ukoliko je postignut dogovor o zajedničkom nastupanju prema davatelju usluge ili potpisom većine glasova suvlasnika ako nije postignut dogovor o zajedničkom nastupanju.

 Za izmjenu volumena i pojedinačnog udjela zaduženja u korištenju zajedničkog spremnika potrebna je većina glasova suvlasnika.

Članak 36.

 Izjavom se definira broj planiranih primopredaja miješanog komunalnog otpada i biorazgradivog komunalnog otpada u obračunskom razdoblju.

 Broj planiranih primopredaja iz stavka 1. ovog članka mora se odrediti u skladu sa sljedećom minimalnom učestalošću:

* najmanje jednom tjedno za biootpad iz biorazgradivog komunalnog otpada kada jedan korisnik samostalno koristi uslugu,
* najmanje dva puta tjedno za biootpad iz biorazgradivog komunalnog otpada kada više korisnika koristi zajednički spremnik,
* najmanje jednom mjesečno za otpadni papir i karton iz biorazgradivog komunalnog otpada odnosno reciklabilni otpad bez obzira koristi li uslugu jedan korisnik samostalno ili više korisnika zajednički,
* najmanje dvotjedno za miješani komunalni otpad kada jedan korisnik samostalno koristi uslugu,
* najmanje jednom tjedno za miješani komunalni otpad kada više korisnika koristi zajednički spremnik.

 Davatelj usluge dužan je broj planiranih primopredaja prilagoditi stvarnim potrebama na obračunskom mjestu uzimajući u obzir količinu otpada, povećanje potreba tijekom turističke sezone, područje i sl.

 Plan s datumima i okvirnim vremenom primopredaje komunalnog otpada prema područjima sastavni je dio Obavijesti o prikupljanju miješanog komunalnog otpada, biorazgradivog komunalnog otpada i reciklabilnog otpada.

XIII CIJENA JAVNE USLUGE

Članak 37.

Davatelj usluge dužan je obračunati cijenu javne usluge na način kojim se osigurava primjena načela »onečišćivač plaća«, ekonomski održivo poslovanje te sigurnost, redovitost i kvaliteta pružanja te usluge

Davatelj usluge dužan je u cijenu javne usluge uključiti sljedeće troškove:

* nabave i održavanja opreme za prikupljanje otpada,
* prijevoza otpada,
* odlaganja otpada,
* nastale radom reciklažnog dvorišta i mobilnog reciklažnog dvorišta koji nastaju zaprimanjem bez naknade otpada nastalog u kućanstvu na području grada Skradina

Davatelj usluge dužan je na računu za javnu uslugu navesti sve elemente temeljem kojih je izvršio obračun cijene javne usluge, uključivo i porez na dodanu vrijednost određen sukladno posebnom propisu koji uređuje porez na dodanu vrijednost, te iznos naknade za gradnju građevina za gospodarenje komunalnim otpadom ako je ista propisana.

Strukturu cijene javne usluge (CJU) čini cijena javne usluge za količinu predanog miješanog komunalnog otpada, cijena obvezne minimalne javne usluge i cijena ugovorne kazne, ukoliko je ista počinjena.

**CJU = CMJU + C + UK**

*CMJU* – cijena obvezne minimalne javne usluge

*C* - cijena javne usluge za količinu predanog miješanog komunalnog otpada

UK – cijena ugovorne kazne

Cijena javne usluge može biti uvećana za naknadu za građenje (NG) za gradnju građevina za gospodarenje komunalnim otpadom koju obračunava Davatelj usluge u ime i za račun grada skradina temeljem godišnjeg Plana ulaganja u komunalnu infrastrukturu. Naknada za građenje obračunava se jednakom iznosu za sve Korisnike usluge i iskazuje se kao takva na računu za cijenu javne usluge. Iznos koji plaća Korisnik usluge mjesečno, određuje Grad Skradin u godišnjem Planu ulaganja u komunalnu infrastrukturu u dijelu planiranja u ulaganje u građevine za gospodarenje komunalnim otpadom.

**Cijena obvezne minimalne javne usluge**

Članak 38.

 (1)Cijena obvezne minimalne javne usluge na području pružanja javne usluge jedinstvena je za sve Korisnike usluge kategorije 1. (kategoriju korisnika kućanstvo).

(2)Cijena obvezne minimalne javne usluge jednaka je za sve Korisnike usluge kategorije 2. razvrstane unutar iste potkategorije.

(3)Cijena obvezne minimalne javne usluge za Korisnike usluge kategorije 1. izračunava se na način da se izračuna udio u godišnjim troškovima Davatelja usluge za tu kategoriju Korisnika usluge a koji je razmjeran udjelu u proizvodnji miješanog komunalnog otpada (na temelju digitalne evidencije preuzimanja miješanog komunalnog otpada za prethodnu godinu), a zatim se troškovi podijele na broj Korisnika usluge Kategorije 1. i izračuna mjesečni iznos CMJU za navedu kategoriju Korisnika usluge.

(4)Cijena obvezne minimalne javne usluge za Korisnika usluge kategorije 2. izračunava se na način da se izračuna udio u godišnjim troškovima Davatelja usluge za svaku potkategoriju a koji je razmjeran udjelu u proizvodnji miješanog komunalnog otpada svake potkategorije, te se ti troškovi podijele na broj Korisnika usluge svake potkategorije i zatim se izračuna mjesečni iznos CMJU za navedenu potkategoriju.

(5)Cijena obvezne minimalne javne usluge određuje se na način da se osigura pokriće troškova Davatelja usluge za sve obveze nastale njegovim radom, osim za troškove vezane za sakupljanje i obradu miješanog komunalnog otpada.

 Članak 39.

Cijena obvezne minimalne javne usluge za Korisnike usluge kategorije 1. iznosi: 35,00kn+PDV

 Članak 40.

(1)Cijena obvezne minimalne javne usluge za svaku potkategoriju Korisnika usluga kategorije 2. navedena je u Tablici

|  |  |  |
| --- | --- | --- |
| **Potkategorija** | **Djelatnost koja se obavlja u nekretnini odnosno posebnom dijelu nekretnine** | **Iznos Obvezne minimalne javne usluge/kn** |
| I.  | Škole i vrtići, učilišta, vjerski objekti, samostani, bolnice, dnevne bolnice, ambulante, domovi za starije osobe, ustanove socijalne skrbi i druge slične djelatnosti.  | 270,00 |
| II .  | Ova podkategorija obuhvaća djelatnosti koje nisu obuhvaćene ostalim točkama (na primjer: uredi, javni uredi, agencije, banke, uredski prostori državne uprave, županijske i lokalne samouprave, sudova, agencija, pošta, fondova i slično, humanitarne organizacije, osiguravajuća društva, odvjetnički i javnobilježnički uredi, turističke agencije, objekti za igre na sreću, udruge, muzeji, galerije, knjižnice, knjižare, izložbeni prostori, galerije, kina, kazališta, sportske dvorane, ambulante, trgovine odjećom i obućom i drugom neprehrambenom robom, kiosci za prodaju tiskovina i duhanskih proizvoda, obrtničke djelatnosti: frizerski salon, brijač, kozmetičar, stolar, vodoinstalater, električar, automehaničar, autolimar, bravar, radione za popravak, ribarski obrti, keramičari i druge slične obrtne djelatnosti, industrijske djelatnosti s proizvodnim pogonima te druge slične djelatnosti). | 110,00 |
| III.  | Korisnici (pravne i fizičke osobe – obrtnici) koji obavljaju ugostiteljsku djelatnost bez pružanja usluge smještaja ali uz pripremu i/ili posluživanje hrane (na primjer: restoran, gostionica, zdravljak, zalogajnica, pečenjarnica, pizzeria, bistro, slastičarnica, objekti brze prehrane, kavana, pivnica, buffet, kantina, pub, krčma, caffe bar, konoba, klet, kušaonica, pripremnica obroka - catering, objekt jednostavnih usluga u kiosku i slično) te tržnica, benzinska postaja, trgovački centar i druge slične djelatnosti | 350,00 |
|   IV.  | Korisnici (pravne i fizičke osobe – obrtnici) koji obavljaju ugostiteljsku djelatnost bez pružanja usluge smještaja i bez pripreme i/ili posluživanja hrane (na primjer caffe bar, noćni klub, noćni bar, disco klub i slično) te klub za zabavu na otvorenom, organizator javnih manifestacija, mesnica, ribarnica, prodavaonica mliječnih i suhomesnatih proizvoda, benzinska postaja, supermarket, trgovina prehrambenom robom, trgovački centar i druge slične djelatnosti. | 347,00 |
| V.  | Korisnici koji pružaju ugostiteljske usluge u domaćinstvu (fizička osoba - građanin koji iznajmljuje sobu/apartman/kuću za odmor i slično)  | 88,00 |
| VI.  | Korisnici (pravne i fizičke osobe – obrtnici) koji obavljaju ugostiteljsku djelatnost i pružaju uslugu smještaja (kamp, hotel, hostel, prenoćišta i slično)  | 1100,00 |
| VII.  | Luka, autobusni i željeznički kolodvor, zračne luke i  druge slične djelatnosti.  | 1500,00 |

(2)Cijena obvezne minimalne javne usluge iskazana u prethodnom stavku, za svaku potkategoriju Korisnika usluge, plaća se u svim obračunskim razdobljima, neovisno o korištenju javne usluge i jedinstvena je na cijelom području Grada Skradina iznimno ako korisnik priloži rješenje o prekidu obavljanja djelatnosti.

(3)Ukoliko Korisnik usluge nije vlasnik nekretnine, odnosno vlasnik posebnog dijela nekretnine a vlasnik je prenio obvezu plaćanja ugovorom na tog Korisnika i o tome obavijestio Davatelja usluge, po raskidu ugovora o najmu nekretnine, obveza plaćanja minimalne javne usluge za određenu potkategoriju djelatnosti prenosi se na vlasnika nekretnine, iznimno, obveza plaćanja ugovorom prestaje u slučaju da se nekretnina trajno ne koristi 12 mjeseci ili više.

(4)Ukoliko je Korisnik usluge korisnik koncesijskog odobrenja koji djelatnost obavlja samo jedan dio godine, po prestanku koncesijskog odobrenja, obvezu plaćanja cijene obvezne minimalne javne usluge prenosi se na Grad Skradin do izdavanja novog koncesijskog odobrenja.

***Cijena javne usluge za količinu predanog miješanog komunalnog otpada***

Članak 41.

(1)Cijena javne usluge za količinu predanog miješanog komunalnog otpada (C) obračunava se u kunama za 1 litru predanog miješanog komunalnog otpada temeljem digitalne evidencije o volumenu predanog otpada, a navedena cijena za količinu 1 litre predanog otpada jednaka je za sve Korisnike usluga.

(2) Cijena javne usluge za količinu predanog miješanog komunalnog otpada (C) obračunava se na sljedeći način:

* za Korisnike usluge koji koriste zajednički standardizirani spremnik:

***C = JCV × BP × U***

* Za Korisnike usluge koji samostalno koriste standardizirani spremnik:

***C = JCV × BP***

* Za Korisnike usluge koji koriste vrećicu:

 ***C = JCV x V***

pri čemu je:

*C*– cijena javne usluge za količinu predanog miješanog komunalnog otpada izražena u kunama

*JCV*– jedinična cijena za pražnjenje volumena spremnika miješanog komunalnog otpada izražena u kunama sukladno cjeniku

*BP*– broj pražnjenja spremnika miješanog komunalnog otpada u obračunskom razdoblju sukladno podacima u Evidenciji

*U*– udio Korisnika usluge u korištenju spremnika (ukoliko Korisnik usluge koristi zajednički spremnika.

*V* – volumen vrećice

(3)Korisnik usluge koji ima potrebu za preuzimanjem miješanog komunalnog otpada učestalije od onog koji je naveden u Planu odvoza za miješani komunalni otpad, može od Davatelja usluge tražiti *izvanredni odvoz* za koji Davatelj usluge naplaćuje cijenu preuzimanja po cijeni iz cjenika navedenoj kao: *preuzimanje miješanog komunalnog otpada po pozivu u kn/l*

Članak 42.

Jedinična cijena javne usluge za količinu predanog miješanog komunalnog otpada određuje se na način da se osigura pokriće troškova Davatelja usluge za:

* prikupljanje i zbrinjavanje/obradu miješanog komunalnog otpada.,
* ulaganja u komunalnu opremu za prikupljanje miješanog komunalnog otpada.

Članak 43.

Grad Skradin dužan je voditi popis Korisnika usluge u čije ime je preuzela obvezu plaćanja cijene za javnu uslugu, a popis treba sadržavati sljedeće podatke:

- ime i prezime Korisnika usluge,

- cijena za javnu uslugu koju je Grad Skradin platio Davatelju usluge

***Suglasnost na cjenik***

Članak 44.

1. Gradonačelnik Grada Skradina daje suglasnost na prijedlog cjenika, odnosno njegove izmjene i dopune.
2. Gradonačelnik Grada Skradina dužan je očitovati se u roku od 15 dana od dana podnošenja zahtjeva za pribavljanje suglasnosti.

(3)Ukoliko se Gradonačelnik ne očituje u roku od 15 dana na prijedlog cjenika, smatra se da je suglasan sa prijedlogom cjenika.

Članak 45.

Grad Skradin objavljuje suglasnost na cjenik/izmjene i dopune cjenika, u Službenom vjesniku Šibensko kninske županije

Članak 46.

Davatelj usluge je dužan obavijestiti Korisnika usluge o cjeniku/izmjenama i dopunama cjenika, u roku od 30 dana prije dana primjene cjenika.

Članak 47.

 Korisnik usluge dužan je platiti davatelju usluge iznos cijene javne usluge za obračunsko mjesto i obračunsko razdoblje, iznimno ako je riječ o obračunskom mjestu na kojem se nekretnina ne koristi. Obračunsko mjesto definira davatelj usluge.

Članak 48.

 Ako korisnik usluge trajno ne koristi nekretninu nije dužan platiti cijenu minimalne javne usluge.

 Korisnik usluge može podnijeti zahtjev za nekorištenje nekretnine (stan, kuća, poslovni prostor) ako se ista ne koristi minimalno godinu dana. Korisnik usluge obvezan je obavijestiti davatelja usluge u roku od 8 dana o prestanku korištenja nekretnine na obrascu zahtjeva davatelja usluge. Na temelju zahtjeva, davatelj usluge izdat će korisniku pisano odobrenje o nekorištenju usluge za navedenu nekretninu.

 Nakon isteka 1 godine korisnik je dužan davatelju usluge dostaviti kopiju obračuna potrošnje električne energije, vode i sl. izdanog od strane isporučitelja navedene usluge iz kojeg je razvidno da korisnik u razdoblju 1 godine nije trošio električnu energiju, vodu i sl.

 Ukoliko korisnik u roku 30 dana nakon isteka jednogodišnjeg odobrenja, ne dostavi traženi obračun, smatrat će se da je nekretninu koristio te će mu se za taj period obračunati ukupna cijena javne usluge.

 Korisnik svake godine podnosi novi zahtjev za nekorištenje nekretnine.

 Korisnici stambenih prostora koji povremeno koriste svoje nekretnine izjednačeni su po svojim pravima i obvezama s korisnicima koji stalno koriste nekretninu.

Članak 49.

 Svaka promjena koja se prijavljuje, prihvaća se od datuma prijave promjene, te je isključena mogućnost retroaktivnog učinka prijavljene promjene. Prilikom promjene svi dospjeli računi moraju biti plaćeni. Prilikom konačnog prestanka korištenja javne usluge, korisnik usluge ili vlasnik nekretnine je dužan platiti sve do tada zaprimljene račune i tek tada se može brisati iz evidencije korištenja usluge.

Članak 50.

 Kad jedan korisnik usluge samostalno koristi spremnik, udio korisnika usluge u korištenju spremnika je jedan.

 Kad više korisnika usluge zajednički koriste spremnik, zbroj udjela svih korisnika, određenih međusobnim sporazumom ili prijedlogom davatelja usluge, mora iznositi jedan.

 Kad više korisnika usluge koristi zajednički spremnik, nastalu obvezu plaćanja ugovorne kazne u slučaju kada se ne utvrdi odgovornost pojedinog korisnika snose svi korisnici usluge koji koriste zajednički spremnik sukladno udjelima u korištenju spremnika.

XIV PRIHVATLJIV DOKAZ IZVRŠENJA JAVNE USLUGE ZA POJEDINOG

 KORISNIKA USLUGE

Članak 51.

 Prihvatljivim dokazom izvršenja javne usluge za pojedinog korisnika usluge smatra se podatak koji prilikom preuzimanja otpada službena osoba davatelja usluge unosi u službenu evidenciju iz članka 10 . ove Odluke.

 Korisnik može osporavati izvršenje javne usluge dokaznim sredstvima prema odredbama Zakona o općem upravnom postupku.

XV UGOVOR O KORIŠTENJU JAVNE USLUGE

Članak 52.

 Ugovor o korištenju javne usluge smatra se sklopljenim:

kad korisnik usluge dostavi davatelju usluge Izjavu o načinu korištenja javne usluge ili

prilikom prvog korištenja javne usluge ili zaprimanja na korištenje spremnika u slučaju kad korisnik usluge ne dostavi davatelju javne usluge Izjavu.

 Bitne sastojke ugovora čine ova Odluka, Izjava o načinu korištenja javne usluge i Cjenik javne usluge.

 Davatelj javne usluge dužan je omogućiti korisniku usluge uvid u akte iz stavka 2. ovoga članka prije sklapanja i izmjene i/ili dopune ugovora o korištenju javne usluge i na zahtjev korisnika usluge.

Opći uvjeti ugovora s korisnicima usluge sadržani su u Prilogu 1. ove Odluke.

XVI PROVEDBA UGOVORA U SLUČAJU NASTUPANJA POSEBNIH OKOLNOSTI

Članak 53.

 Davatelj usluge se neće smatrati odgovornim za kašnjenja u ispunjenju ili neispunjenje obveza iz Ugovora koje je uzrokovano neočekivanim i nepredviđenim okolnostima izvan njegove razumne kontrole, kao što su radnje građanskih ili vojnih tijela, ograničenja uvedena zakonom, požar, poplava, eksplozija, rat, embargo, štrajkovi, lokalni ili nacionalni neredi, nemiri itd.

 U slučaju nastupa kašnjenja u ispunjenju ili neispunjenja, davatelj usluge će bez odgode o nastupu takvih okolnosti obavijestiti korisnike usluga putem mrežnih stranica te se ispunjenje obveza davatelja usluga odgađa za vrijeme trajanja takvog slučaja više sile.

 Po prestanku posebnih okolnosti iz stavka 1. ovog članka, davatelj usluge dužan je u najkraćem vremenu skupiti i odvesti sav komunalni otpad koji uslijed prekida obavljanja usluga nije sakupljen i odvezen.

XVII ODREDBE O UGOVORNOJ KAZNI

Članak 54.

(1)Ugovorna kazna je iznos određen ovom Odlukom koji je Korisnik usluge dužan platiti u slučaju kad je postupio protivno Ugovoru.

(2)Iznos ugovorne kazne mora biti razmjeran troškovima uklanjanja posljedica takvog postupanja, a ne smije biti veći od iznosa godišnje cijene obavezne minimalne javne usluge za kategoriju/podkategoriju korisnika kojoj isti pripada.

(3)Smatra se da je Korisnik usluge postupio protivno Ugovoru:

* ako ne vrši predaju otpada Davatelju usluge, a na temelju podataka očitanja mjernih uređaja za potrošnju električne energije, plina, pitke vode ili na drugi način se utvrdi da koristi nekretninu,
* ako odlaže miješani komunalni otpad i/ili biorazgradivi komunalni otpad izvan spremnika za miješani komunalni otpad i/ili biorazgradivi komunalni otpad,
* ako odlaže problematični otpad u spremnike za miješani komunalni otpad ili druge spremnike namijenjene reciklabilnom otpadu,
* ako odlaže animalni otpad u spremnike za MKO, BKO ili korisni otpad,
* ako Korisnik usluge kategorije 2. odlaže proizvodni otpad u spremnike za komunalni otpad
* ako se uz spremnik nalazi rasuti otpad, otpad odložen u vrećice koje nisu od Davatelja usluge ili su odložene druge vrste otpada bez prethodne najave Davatelju usluge (EE otpad, glomazni otpad),
* ako se poklopac spremnika ne može zatvoriti zbog viška odloženog miješanog komunalnog otpada,
* ako je Korisnik usluge oštetio spremnik ili ga nema a dodijeljen mu je
* ako je sa spremnika uklonjen barkod ili RFID transponder pa nije moguće očitanje spremnika
* ako u vrećicama/spremnicama za koristan otpad nije razvrstan otpad po vrstama kako je predviđeno ovom Odlukom,
* ako Korisnik usluge u vrećice za reciklabilni otpad odlaže miješani komunalni otpad,
* ako odloži glomazni otpad na javnu površinu bez prethodnog dogovora s Davateljem usluge.
* Ako se utvrdi da se korisnik očitovao kao Korisnik usluge kategorije 1. a utvrdi se da obavlja djelatnost ili je započeo obavljati djelatnost a nije o tome obavijestio Davatelja usluge

(4)Korisnik usluge koji u godini dana nije niti jednom postavio spremnik za pražnjenje što se dokazuje izvodom iz elektroničke evidencije pražnjenja spremnika, a u istom roku nije kupio ili tražio vrećice za miješani komunalni otpad dužan je Davatelju usluge, na njegovo traženje, dostaviti dokaze da nije koristio nekretninu.

Članak 55.

Kad više Korisnika usluge koristi zajednički spremnik, a ne utvrdi se odgovornosti pojedinog Korisnika za postupanja protivno Ugovoru svi Korisnici usluge koji koriste zajednički spremnik su dužni platiti ugovornu kaznu razmjerno svojim udjelima u zajedničkom korištenju spremnika.

Članak 56.

(1)Djelatnici komunalne tvrtke utvrđuju da li je određeni Korisnik usluge postupio protivno Ugovoru, odnosno je li Korisnik usluge dužnik plaćanja ugovorne kazne.

(2)Radi utvrđivanja nužnih činjenica kojima se utvrđuje postupanje Korisnika usluge protivno Ugovoru, nužnih za obračun ugovorne kazne, Davatelj usluge ovlašten je i dužan postupati po prijavi komunalnih redara, razmotriti i ispitati prijave građana, uzimati potrebne izjave od Korisnika usluge, svojih zaposlenika i trećih osoba, osigurati fotografiranje ili video snimanje obračunskog mjesta (i/ili koristiti službeni video zapis nadzornih kamera Grada Skradina) i koristiti takvu fotodokumentaciju, koristiti podatke iz Izjave o načinu korištenja javne usluge, evidencije o preuzetom komunalnom otpadu, podatke očitanja mjernih uređaja za potrošnju električne energije/plina/pitke vode, podatke iz svojih poslovnih knjiga i drugih evidencija, račune za opremu i uređaje, cjenik za utvrđivanje troškova nastalih uslijed pojedinog postupanja, vremensko trajanje takvog postupanja te sve druge dokaze iz kojih se nedvojbeno može utvrditi postupanje Korisnika usluge protivno Ugovoru, odnosno, koji mogu poslužiti za obračun ugovorne kazne.

(3) Odredbe o ugovornoj kazni navedene u Tablici sadrže popis postupaka čijim izvršenjem korisnik usluge postupa protivno Ugovoru, s pripadajućom cijenom i načinom utvrđivanja nužnih činjenica za obračun ugovorne kazne. Iznos ugovorne kazne određen za pojedino postupanje mora biti razmjeran troškovima uklanjanja posljedica takvog postupanja, a najviše do iznosa godišnje cijene obvezne minimalne javne usluge za kategoriju korisnika usluge u koju je korisnik razvrstan.

Članak 57.

 Korisnik usluge će, prilikom prvog kršenja odredbi ove Odluke, biti opomenut pisanim putem od davatelja usluge.

 Korisniku usluge koji je bio opomenut, a ponovno prekrši odredbe ove Odluke naplatit će se ugovorna kazna iz članka 54. ove Odluke.

 Ukoliko se utvrdi da je korisnik usluge počinio više radnji za koje je propisana obveza plaćanja ugovorne kazne, davatelj usluge će mu za svaku od navedenih radnji obračunati i naplatiti ugovornu kaznu.

(4)Raspon visine ugovorne kazne određen je Tablicom 3.

Tablica 3.

|  |  |  |  |
| --- | --- | --- | --- |
| **Ugovorna kazna** | **Opis postupaka za utvrđivanje postupanja protivno ugovoru** | **Minimalna cijena/kn** | **Maksimalna cijena/kn** |
| Korisnik usluge ne vrši predaju otpada Davatelju usluge, a utvrdi se da koristi nekretninu  | Uvidom u evidenciju preuzimanja miješanog komunalnog otpada i uvidom u evidenciju korisnika koji trajno ne koriste nekretninu | 300,00 | 420,00 |
| Korisnik usluge odlaže problematični otpad/opasni otpad u spremnike za miješani komunalni otpad ili druge spremnike namijenjene reciklabilnom otpadu | opažanje djelatnika Davatelja usluge/komunalnih redara/ videozapis s kamera koje je postavio Grad Skradin/fotozapis komunalnih redara i/ili djelatnika Davatelja usluge | 200,00 | 1000,00 |
| Korisnik usluge odlaže animalni otpad u spremnike za MKO, BKO ili u spremnike za reciklabilni otpad  | opažanje djelatnika Davatelja usluge/komunalnih redara | 420,00 | 1000,00 |
| Poklopac ugovorenog spremnika za miješani komunalni otpad ne može se u potpunosti zatvoriti pri odvozu otpada  | opažanje djelatnika Davatelja usluge/komunalnih redara uz fotodokumentaciju | 200,00 | 500,00 |
| Korisnik usluge kategorije 2. odlaže proizvodni otpad u spremnike za komunalni otpad  | opažanje djelatnika Davatelja usluge uz fotodokumentaciju/opažanje komunalnih redara/videozapis kamera koje je postavio Grad Skradin | 350,00 | 1050,00 |
| Korisnik usluge nije razvrstao koristan komunalni otpad u vrećicama/spremnicima u skladu sa namjenom spremnika/vrećice | Opažanje djelatnika Davatelja usluge uz fotodokumentaciju | 300,00 | 1000,00 |
| Korisnik usluge odlaže miješani komunalni otpad i/ili biorazgradivi komunalni otpad u vrećice za reciklabilni otpad | Opažanje djelatnika Davatelja usluge uz fotodokumentaciju |  |  |
| Korisnik usluge je oštetio spremnik/polupodzemni spremnik ili ne posjeduje plastični spremnik a preuzeo ga je na korištenje od Davatelja usluge | Opažanje djelatnika Davatelja usluge, Izjava Korisnika usluge | 200,00 | 800,00 |
| Korisnik usluge je oštetio RFID transponder/barkod ili je isti uklonio sa spremnika pa nije moguće očitanje preuzimanja spremnika | Opažanje djelatnika Davatelja usluge, Izjava Korisnika usluge | 200,00 | 1000,00 |
| Uz ugovoreni spremnik Korisnika usluge nalazi se rasuti otpad, otpad odložen u vrećice koje nisu od Davatelja usluge ili su odložene druge vrste otpada bez prethodne najave Davatelju usluge (EE otpad, glomazni otpad) | opažanje djelatnika Davatelja usluge uz fotodokumentaciju/opažanje komunalnih redara/videozapis kamera koje je postavila Općina Rogoznica | 200,00 | 1000,00 |
|  |  |  |  |

XVIII NAČIN PODNOŠENJA PRIGOVORA I POSTUPANJE PO PRIGOVORU

 KORISNIKA USLUGE

Članak 58.

 Korisnici usluge imaju mogućnost podnošenja pisanih prigovora poštom, telefaksom ili elektroničkom poštom te u sjedištu davatelja usluge koji je dužan na takve prigovore odgovoriti u roku od 15 (petnaest) dana od dana zaprimanja prigovora. Davatelj usluge dužan je voditi i čuvati pisanu evidenciju prigovora korisnika najmanje godinu dana od primitka prigovora korisnika.

 Rok za pisanu reklamaciju na ispostavljeni račun je 15 (petnaest) dana od primitka računa, u protivnom se smatra da je ispostavljeni račun nesporan, a priloženi obračun pravilan.

XIX OBAVIJEST O PRIKUPLJANJU MIJEŠANOG KOMUNALNOG OTPADA,

 BIORAZGRADIVOG KOMUNALNOG OTPADA I RECIKLABILNOG

 KOMUNALNOG OTPADA

Članak 59.

 Davatelj usluge dužan je korisniku usluge do kraja prosinca tekuće godine za iduću kalendarsku godinu dostaviti Obavijest o prikupljanju miješanog komunalnog otpada, biorazgradivog komunalnog otpada i reciklabilnog komunalnog otpadau pisanom obliku ili putem mrežne stranice kad je to korisniku prihvatljivo.

 Obavijest sadrži sljedeće podatke:

– plan s datumima i okvirnim vremenom primopredaje miješanog komunalnog otpada, biorazgradivog komunalnog otpada i reciklabilnog komunalnog otpada,

– lokaciju i radno vrijeme reciklažnog dvorišta,

– plan s datumima preuzimanja glomaznog otpada u okviru javne usluge

– lokacije spremnika za odvojeno sakupljanje komunalnog otpada na javnoj površini,

– uputu o kompostiranju za korisnika usluge koji kompostira biootpad,

– uputu o postupanju s miješanim komunalnim otpadom, biorazgradivim komunalnim otpadom i reciklabilnim komunalnim otpadom

– kontakt podatke i način podnošenja zahtjeva za preuzimanje komunalnog otpada na zahtjev korisnika usluge,

– uputu o preuzimanju komunalnog otpada na zahtjev korisnika usluge.

Davatelj javne usluge dužan je Korisniku usluge do kraja prosinca tekuće kalendarske godine za iduću kalendarsku godinu dostaviti Obavijest u pisanom obliku ili putem mrežne stranice kad je to Korisniku usluge prihvatljivo.

XX POPIS RECIKLAŽNIH DVORIŠTA

Članak 60.

Reciklažno dvorište za područje grada Skradina još nije izgrađeno.

Po izgradnji reciklažnog dvorišta radno vrijeme odrediti će Davatelj usluge i o tome Korisnike usluge obavijestiti na mrežnoj stranici Davatelja usluge i temeljem pisane Obavijesti koje će biti dostavljene Korisnicima usluge od strane davatelja usluge.

Reciklažno dvorište i treba biti opremljeni odgovarajućom vagom i video nadzorom ukoliko se u istima obavlja trgovanje otpadom.

Davatelj usluge je dužan u reciklažnom dvorištu zaprimati bez naknade i voditi evidenciju o zaprimljenom otpadu nastalom u kućanstvu

U reciklažnom dvorištu Davatelj usluge dužan je zaprimiti od Korisnika usluge građevni otpad iz kućanstva naveden u Katalogu otpada pod „građevni otpad iz kućanstva“ i to u količini ne većoj od 100 kg u šest uzastopnih mjeseci, a za količine veće od100 kg Korisnici usluge plaćaju predaju građevnog otpada prema cjeniku.

XXI PRIJELAZNE I ZAVRŠNE ODREDBE

Članak 61.

(1)Ova Odluka stupa na snagu u roku od 8 dana od dana objave u Službenom vjesniku Šibensko kninske županije osim članka 39. i članka 40. koji stupaju na snagu 01.ožujka 2020.

(2)Stupnjem na snagu ove Odluke prestaje važiti Odluka o načinu pružanja javne usluge prikupljanja miješanog komunalnog otpada i biorazgradivog komunalnog otpada na području Grada Skradina („Službeni vjesnik Šibensko kninske županije br. 2/2018).

(3)Davatelj javne usluge je dužan objaviti Odluku i Opće uvjete kao sastavni dio Odluke na mrežnim stranicama Davatelja usluge.

(5)Odredbe koje se odnose na reciklažno dvorište i usluge za koje Davatelj usluge/Grad Skradin nema opremu (spremnike) stupaju na snagu u trenutku izgradnje/nabave opreme, a o početku primjene Grad Skradin i Davatelj usluge obavijestiti će Korisnike usluge na svojim mrežnim stranicama i na drugi primjereni način.

(6) Odredbe ove Odluke koje se odnose na javnu uslugu sakupljanja biootpada stupaju na snagu u trenutku izgrađenosti objekta za obradu tog otpada, odnosno u trenutku stjecanja uvjeta za obradu tog otpada.

(7)Sve okolnosti koje mogu nastati u vezi pružanja javne usluge prikupljanja miješanog i biorazgradivog komunalnog otpada, a koje okolnosti nisu bile poznate u trenutku donošenja ove Odluke, dužan je svojim općim aktom urediti Davatelj javne usluge u skladu sa Zakonom o održivom gospodarenju otpadom i Uredbom o gospodarenju komunalnim otpadom.

(8)Odredbe ove Odluke koje se odnose na korištenje reciklažnog dvorišta i mobilnih dvorišta stupaju na snagu u trenutku izgrađenosti objekta odnosno, u trenutku stjecanja uvjeta za korištenje reciklažnog dvorišta i nabave opreme – mobilnih dvorišta.

KLASA: 351-01/19-01/4

URBROJ: 2182/03-02-19-1

Skradin, 12. prosinca 2019.

GRADSKO VIJEĆE

GRADA SKRADINA

 PREDSJEDNICA

 Nadija Zorica, v.r.

**PRILOG I**

**OPĆI UVJETI UGOVORA O KORIŠTENJU JAVNE USLUGE**

**PRIKUPLJANJA MIJEŠANOG KOMUNALNOG OTPADA I**

**BIORAZGRADIVOG KOMUNALNOG OTPADA**

(u daljnjem tekstu: Opći uvjeti)

**I UVODNE ODREDBE**

Članak 1.

Ovim Općim uvjetima se uređuju međusobni odnosi između Davatelja usluge i Korisnika usluge koji su ugovorne strane Ugovora o korištenju javne usluge prikupljanja miješanog komunalnog otpada i biorazgradivog komunalnog otpada na području Grada Skradina (u daljnjem tekstu: Ugovor).

Članak 2.

Ovi Opći uvjeti dostavljaju se Korisniku usluge uz Izjavu o načinu korištenja javne usluge prikupljanja miješanog komunalnog otpada i biorazgradivog komunalnog otpada na području Grada Skradina (u daljnjem tekstu: Izjava) i predstavljaju njezin sastavni dio.

Članak 3.

Za članke Odluke o načinu pružanja javne usluge prikupljanja miješanog komunalnog otpada i biorazgradivog komunalnog otpada, a čiji su Opći uvjeti sastavni dio, za koje nisu ispunjeni uvjeti u smislu opreme i/ili građevina primjena se odgađa do ispunjenja istih.

**II UGOVOR O KORIŠTENJU JAVNE USLUGE**

Članak 4.

(1)Ugovor o korištenju javne usluge smatra se sklopljenim:

1. kad Korisnik usluge dostavi Davatelju usluge Izjavu,
2. prilikom prvog korištenja javne usluge ili zaprimanja na korištenje spremnika za primopredaju komunalnog otpada u slučaju kad korisnik usluge ne dostavi davatelju javne usluge Izjavu.

(2)Opći uvjeti postaju sastavni dio Ugovora:

1. kad Korisnik usluge dostavi Davatelju usluge Izjavu,
2. prilikom prvog korištenja javne usluge ili zaprimanja na korištenje spremnika za primopredaju komunalnog otpada u slučaju kad Korisnik usluge ne dostavi Davatelju usluge Izjavu.

(3)Odluka o korištenju javne usluge prikupljanja miješanog komunalnog otpada i biorazgradivog komunalnog otpada na području Grada Skradina (u daljnjem tekstu: Odluka), Izjava, ovi Opći uvjeti i Cjenik javne usluge su sastavni dio Ugovora.

(4)Davatelj usluge dužan je omogućiti Korisniku usluge uvid u Odluku, Izjavu i cjenik javne usluge prije sklapanja i izmjene i/ili dopune Ugovora i na zahtjev korisnika javne usluge.

(5)Grad Skradin i Davatelj usluge su dužni putem sredstava javnog informiranja, mrežne stranice, dostavom pisane obavijesti ili na drugi, za korisnika javne usluge prikladni način, osigurati da je Korisnik usluge prije sklapanja Ugovora ili izmjene i/ili dopune Ugovora upoznat s propisanim odredbama koje uređuju sustav sakupljanja komunalnog otpada, Ugovorom i pravnim posljedicama.

(6)Davatelj usluge je dužan na svojoj mrežnoj stranici objaviti i održavati poveznice na mrežne stranice Narodnih novina na kojima su objavljeni Zakon i Uredba, digitalnu presliku ove Odluke, digitalnu presliku cjenika i obavijest o načinu podnošenja prigovora sukladno obvezama iz posebnog propisa kojim se uređuje zaštita potrošača.

(7)Ugovor o korištenju javne usluge se smatra sklopljenim na neodređeno vrijeme.

**III CIJENA JAVNE USLUGE**

Članak 5.

(1)Davatelj usluge dužan je obračunati cijenu javne usluge na način kojim se osigurava primjena načela »onečišćivač plaća«, ekonomski održivo poslovanje te sigurnost, redovitost i kvaliteta pružanja te usluge

(2)Davatelj usluge dužan je u cijenu javne usluge uključiti sljedeće troškove:

* nabave i održavanja opreme za prikupljanje otpada,
* prijevoza otpada,
* odlaganja/obrade otpada,
* nastale radom reciklažnog dvorišta i mobilnog reciklažnog dvorišta koji nastaju zaprimanjem bez naknade otpada nastalog u kućanstvu na području Grada Skradina

(3) Davatelj usluge dužan je na računu za javnu uslugu navesti sve elemente temeljem kojih je izvršio obračun cijene javne usluge, uključivo i porez na dodanu vrijednost određen sukladno posebnom propisu koji uređuje porez na dodanu vrijednost, te iznos naknade za gradnju građevina za gospodarenje komunalnim otpadom ako je ista propisana.

Članak 6.

(1)Strukturu cijene javne usluge (CJU) čini cijena javne usluge za količinu predanog miješanog komunalnog otpada, cijena obvezne minimalne javne usluge i cijena ugovorne kazne, ukoliko je ista počinjena.

**CJU = CMJU + C + UK**

Pri čemu je:

*CMJU* – cijena obvezne minimalne javne usluge

*C* - cijena javne usluge za količinu predanog miješanog komunalnog otpada

UK – cijena ugovorne kazne

(2)Cijena javne usluge može biti uvećana za naknadu za građenje (NG) za gradnju građevina za gospodarenje komunalnim otpadom koju obračunava Davatelj usluge u ime i za račun Grada Skradina temeljem godišnjeg Plana ulaganja u komunalnu infrastrukturu. Naknada za građenje obračunava se jednakom iznosu za sve Korisnike usluge i iskazuje se kao takva na računu za cijenu javne usluge. Iznos koji plaća Korisnik usluge mjesečno, određuje Grad Skradin u godišnjem Planu ulaganja u komunalnu infrastrukturu u dijelu planiranja u ulaganje u građevine za gospodarenje komunalnim otpadom.

***Cijena obvezne minimalne javne usluge***

Članak 7.

(1)Cijena obvezne minimalne javne usluge na području pružanja javne usluge jedinstvena je za sve Korisnike usluge kategorije 1. (kategoriju korisnika kućanstvo).

(2)Cijena obvezne minimalne javne usluge jednaka je za sve Korisnike usluge kategorije 2. razvrstane unutar iste potkategorije.

(3)Cijena obvezne minimalne javne usluge za Korisnike usluge kategorije 1. izračunava se na način da se izračuna udio u godišnjim troškovima Davatelja usluge za tu kategoriju korisnika, a taj je udio srazmjeran udjelu u proizvednoj količini miješanog komunalnog otpada. Navedeni troškovi podijele se na broj Korisnika usluge Kategorije 1. i izračuna mjesečni iznos CMJU za tu kategoriju Korisnika usluge.

(4)Cijena obvezne minimalne javne usluge za Korisnika usluge kategorije 2. izračunava se na način da se izračuna udio u godišnjim troškovima Davatelja usluge za tu kategoriju korisnika, a taj je udio srazmjeran udjelu u proizvednoj količini miješanog komunalnog otpada kategorije 2. Korisnika usluge. Nakon što se izračuna ukupni trošak za 2. kategoriju Korisnika usluge, taj se trošak dijeli na potkategorije Korisnika usluge na isti način, odnosno, srazmjerno udjelima u proizvodnji miješanog komunalnog otpada koji se podijele na broj Korisnika usluge svake potkategorije i zatim se izračuna mjesečni iznos CMJU za navedenu potkategoriju.

(5)Proizvedene količine miješanog komunalnog otpada jednake su prikupljenim količinama miješanog komunalnog otpada iz elektronske evidencije Davatelja usluge.

(6)U cijenu obvezne minimalne javne usluge uključeni su svi troškovi rada Davatelja usluge izuzev onih navedenih u članku 11. ovih Općih uvjeta.

 Članak 8.

Cijena obvezne minimalne javne usluge za Korisnike usluge kategorije 1. iznosi: 35,00kn

 Članak 9.

(1)Cijena obvezne minimalne javne usluge za svaku potkategoriju Korisnika usluga kategorije 2. navedena je u Tablici 2.

Tablica 2. Cijena obvezne minimalne javne usluge

|  |  |  |
| --- | --- | --- |
| **Potkategorija** | **Djelatnost koja se obavlja u nekretnini odnosno posebnom dijelu nekretnine** | **Iznos Obvezne minimalne javne usluge/kn** |
| I.  | Škole i vrtići, učilišta, vjerski objekti, samostani, bolnice, dnevne bolnice, ambulante, domovi za starije osobe, ustanove socijalne skrbi i druge slične djelatnosti.  | 270,00 |
| II .  | Ova podkategorija obuhvaća djelatnosti koje nisu obuhvaćene ostalim točkama (na primjer: uredi, javni uredi, agencije, banke, uredski prostori državne uprave, županijske i lokalne samouprave, sudova, agencija, pošta, fondova i slično, humanitarne organizacije, osiguravajuća društva, odvjetnički i javnobilježnički uredi, turističke agencije, objekti za igre na sreću, udruge, muzeji, galerije, knjižnice, knjižare, izložbeni prostori, galerije, kina, kazališta, sportske dvorane, ambulante, trgovine odjećom i obućom i drugom neprehrambenom robom, kiosci za prodaju tiskovina i duhanskih proizvoda, obrtničke djelatnosti: frizerski salon, brijač, kozmetičar, stolar, vodoinstalater, električar, automehaničar, autolimar, bravar, radione za popravak, ribarski obrti, keramičari i druge slične obrtne djelatnosti, industrijske djelatnosti s proizvodnim pogonima te druge slične djelatnosti). | 110,00 |
| III.  | Korisnici (pravne i fizičke osobe – obrtnici) koji obavljaju ugostiteljsku djelatnost bez pružanja usluge smještaja ali uz pripremu i/ili posluživanje hrane (na primjer: restoran, gostionica, zdravljak, zalogajnica, pečenjarnica, pizzeria, bistro, slastičarnica, objekti brze prehrane, kavana, pivnica, buffet, kantina, pub, krčma, caffe bar, konoba, klet, kušaonica, pripremnica obroka - catering, objekt jednostavnih usluga u kiosku i slično) te tržnica, benzinska postaja, trgovački centar i druge slične djelatnosti |  350,00 |
|   IV.  | Korisnici (pravne i fizičke osobe – obrtnici) koji obavljaju ugostiteljsku djelatnost bez pružanja usluge smještaja i bez pripreme i/ili posluživanja hrane (na primjer caffe bar, noćni klub, noćni bar, disco klub i slično) te klub za zabavu na otvorenom, organizator javnih manifestacija, mesnica, ribarnica, prodavaonica mliječnih i suhomesnatih proizvoda, benzinska postaja, supermarket, trgovina prehrambenom robom, trgovački centar i druge slične djelatnosti. | 347,00 |
| V.  | Korisnici koji pružaju ugostiteljske usluge u domaćinstvu (fizička osoba - građanin koji iznajmljuje sobu/apartman/kuću za odmor i slično)  | 88,00 |
| VI.  | Korisnici (pravne i fizičke osobe – obrtnici) koji obavljaju ugostiteljsku djelatnost i pružaju uslugu smještaja (kamp, hotel, hostel, prenoćišta i slično)  | 1100,00 |
| VII.  | Luka, autobusni i željeznički kolodvor, zračne luke i  druge slične djelatnosti.  | 1500,00 |

(2)Cijena obvezne minimalne javne usluge iskazana u prethodnom stavku, za svaku potkategoriju Korisnika usluge, plaća se u svim obračunskim razdobljima, neovisno o korištenju javne usluge i jedinstvena je na cijelom području Grada Skradina

(3)Ukoliko Korisnik usluge nije vlasnik nekretnine, odnosno vlasnik posebnog dijela nekretnine a vlasnik je prenio obvezu plaćanja ugovorom na tog Korisnika i o tome obavijestio Davatelja usluge, po raskidu ugovora o najmu nekretnine, obveza plaćanja minimalne javne usluge za određenu potkategoriju djelatnosti prenosi se na vlasnika nekretnine, iznimno, obveza plaćanja ugovorom prestaje u slučaju da se nekretnina trajno ne koristi 12 mjeseci ili više.

***Cijena javne usluge za količinu predanog miješanog komunalnog otpada***

Članak 10.

(1)Cijena javne usluge za količinu predanog miješanog komunalnog otpada (C) obračunava se u kunama za 1 litru predanog miješanog komunalnog otpada temeljem digitalne evidencije o volumenu predanog otpada, a navedena cijena za količinu 1 litre predanog otpada jednaka je za sve Korisnike usluga.

(2)Volumen spremnika za obračun cijene i stavka 3. ovog članka određuje je onaj volumen koji je Korisnik usluge ugovorio Izjavom:

* za Korisnike usluge koji koriste zajednički standardizirani spremnik:

***C = JCV × BP × U***

* Za Korisnike usluge koji samostalno koriste standardizirani spremnik:

***C = JCV × BP***

* Za Korisnike usluge koji koriste vrećicu:

 ***C = JCV x V***

pri čemu je:

*C*– cijena javne usluge za količinu predanog miješanog komunalnog otpada izražena u kunama

*JCV*– jedinična cijena za pražnjenje volumena spremnika miješanog komunalnog otpada izražena u kunama sukladno cjeniku

*BP*– broj pražnjenja spremnika miješanog komunalnog otpada u obračunskom razdoblju sukladno podacima u Evidenciji

*U*– udio Korisnika usluge u korištenju spremnika (ukoliko Korisnik usluge koristi zajednički spremnika.

*V* – volumen vrećice

(3)Korisnik usluge koji ima potrebu za preuzimanjem miješanog komunalnog otpada učestalije od onog koji je naveden u Planu odvoza za miješani komunalni otpad, može od Davatelja usluge tražiti *izvanredni odvoz* za koji Davatelj usluge naplaćuje cijenu preuzimanja po cijeni iz cjenika navedenoj kao: *preuzimanje miješanog komunalnog otpada po pozivu u kn/l*

Članak 11.

Jedinična cijena javne usluge za količinu predanog miješanog komunalnog otpada određuje se na način da se osigura pokriće troškova Davatelja usluge za:

* prikupljanje i zbrinjavanje/obradu miješanog komunalnog otpada.,
* ulaganja u komunalnu opremu za prikupljanje miješanog komunalnog otpada.

Članak 12.

Grad Skradin je dužan voditi popis Korisnika usluge u čije ime je preuzela obvezu plaćanja cijene za javnu uslugu, a popis treba sadržavati sljedeće podatke:

- ime i prezime Korisnika usluge,

- cijena za javnu uslugu koju je Grad Skradin platio Davatelju usluge

**IV PRAVA I OBVEZE UGOVORNIH STRANA**

***Obveze Davatelja usluge***

Članak 13.

(1) Davatelj usluge je dužan:

1. postupati sa sakupljenim komunalnim otpadom u skladu sa Zakonom o održivom gospodarenju otpadom, Uredbom o gospodarenju komunalnim otpadom i ovom Odlukom,
2. osigurati Korisniku usluge spremnik za primopredaju miješanog komunalnog otpada, biorazgradivog komunalnog otpada i reciklabilnog komunalnog otpada,
3. označiti spremnik oznakom,
4. dostaviti Korisniku usluge Obavijest o prikupljanju miješanog komunalnog otpada, biorazgradivog komunalnog otpada i reciklabilnog komunalnog otpada,
5. dostaviti Korisniku usluge raspored preuzimanja (kalendar odvoza) miješanog komunalnog otpada, biorazgradivog komunalnog otpada i reciklabilnog otpada krajem tekuće godine za iduću godinu,
6. preuzeti sadržaj spremnika od Korisnika usluge ukoliko je sadržaj spremnika u skladu sa namjenom istoga,
7. odgovarati za sigurnost, redovitost, i kvalitetu javne usluge i usluge povezane s javnom uslugom,
8. osigurati provjeru da otpad sadržan u spremniku prilikom primopredaje odgovara vrsti otpada čija se primopredaja obavlja,
9. voditi digitalnu Evidenciju o preuzetom miješanom komunalnom otpadu u skladu s Uredbom o gospodarenju komunalnim otpadom,
10. izraditi cjenik javne usluge, objaviti ga na mrežnoj stranici i za njega prije primjene/izmjene ishoditi suglasnost nadležnog tijela.
11. Davatelj usluge dužan je gospodariti s odvojeno sakupljenim komunalnim otpadom, uključujući preuzimanje i prijevoz tog otpada, sukladno propisanom redu prvenstva gospodarenja otpadom i na način koji ne dovodi do miješanja odvojeno sakupljenog komunalnog otpada s drugom vrstom otpada ili s otpadom koji ima drugačija svojstva.

(2)Davatelj usluge nije dužan osigurati spremnike za proizvodni otpad, odnosno, ukoliko ugovori uslugu preuzimanja proizvodnog otpada za koju posjeduju dozvolu nadležnog tijela, naplatiti će spremnik i preuzimanje proizvodnog otpada prema cjeniku.

(3)Davatelj usluge je dužan osigurati uvjete kojima se ostvaruje pojedinačno korištenje javne usluge kada više Korisnika usluge kategorije 1. koristi zajednički spremnik na način da se u tom slučaju Korisniku usluge omogući korištenje vlastitog spremnika, ukoliko je to tehnički izvedivo s obzirom na lokaciju obračunskog mjesta/mjesta primopredaje. Ukoliko to nije moguće, a nije moguć dogovor Korisnika usluge kategorije 1. o udjelima u zajedničkom spremniku, Davatelj usluge određuje udio u spremniku na način da svi korisnici imaju jednak udio u spremniku.

(4)Kada Korisnici usluge kategorije 1. i kategorije 2. zajednički koriste spremnik za miješani komunalni otpad, a nije postignut sporazum o njihovim udjelima, Davatelj usluge dužan im je osigurati odvojeno korištenje usluge.

(5)Davatelj usluge se je dužan koristiti osobne podatke Korisnika usluge na način propisan Opća uredbom (EU) broja 2016/679 Europskog parlamenta i vijeća od dana 27. travnja 2016. godine o zaštiti pojedinca u vezi s obradom osobnih podataka i o slobodnom kretanju takvih podataka i isključivo u svrhu pružanja javne usluge i usluge povezane s javnom uslugom iz članka 1. ove Odluke.

**Obveze Korisnika usluge**

Članak 14.

 (1)Korisnik usluge je dužan:

1. koristiti javnu uslugu i predati miješani komunalni otpad Davatelju usluge na području na kojem se nalazi nekretnina Korisnika usluge,
2. koristiti javnu uslugu i predati biorazgradivi komunalni otpad Davatelju usluge na području na kojem se nalazi nekretnina Korisnika usluge,
3. Omogućiti Davatelju usluge pristup spremniku na mjestu primopredaje
4. Spremnike za otpad koji se nalaze na javnoj površini držati na mjestu određenom za njihovo držanje i ne premještati ih bez suglasnosti Davatelja usluge,
5. Postupati s otpadom na obračunskom mjestu Korisnika usluge na način kojim se ne dovodi u opasnost ljudsko zdravlje i ne dovodi do rasipanja otpada oko spremnika i ne uzrokuje pojava neugode drugoj osobi zbog mirisa otpada,
6. Odgovarati za postupanje s otpadom i spremnikom na obračunskom mjestu Korisnika usluge sukladno Zakonu o održivom gospodarenju otpadom, Uredbi o gospodarenju komunalnim otpadom i ovoj Odluci,
7. Korisnik usluge koji individualno koristi spremnik, isti je dužan smjestiti u svoj objekt/prostor, a prema planu odvoza i sukladno svojim potrebama dužan je spremnik postaviti na javnu površinu kako bi isti Davatelj usluge mogao isprazniti.
8. Zajedno s ostalim korisnicima usluge na istom obračunskom mjestu/mjestu primopredaje odgovarati za obveze nastale zajedničkim korištenjem spremnika sukladno Uredbi o gospodarenju komunalnim otpadom i ovoj Odluci,
9. Predavati biorazgradivi komunalni otpad, reciklabilni komunalni otpad, problematični otpad i krupni (glomazni otpad) odvojeno od miješanog komunalnog otpada,
10. Predavati problematični otpad nastao u kućanstvu u mobilno reciklažno dvorište/reciklažno dvorište,
11. Redovito i u roku plaćati javnu uslugu temeljem računa Davatelja usluge u roku od 15 dana od dana nastanka obveze plaćanja. Za nepodmirene račune u roku od 15 dana od dana nastanka obveze plaćanja, kao i za obveze podmirene nakon dospijeća obveze plaćanja, zaračunat će se zakonske zatezne kamate propisane Zakonom o obveznim odnosima
12. Korisnik usluge koji želi raskinuti Ugovor, dužan je prethodno podmiriti sva dugovanja prema Davatelja usluge, u protivnom, Ugovor se neće raskinuti do podmirenja istih.
13. Pravovremeno obavijestiti Davatelja usluge o promjeni podataka navedenih u Izjavi, a najkasnije u roku od 15 dana od dana nastanka promjene.
14. Novi Korisnici usluge – u najdužem roku od mjesec dana od stjecanja prava nad nekretninom ili početka korištenja nekretnine, obavijestiti Davatelja usluge o početku korištena javne usluge
15. Korisnici javne usluge koji stanuju u ulicama u kojima Davatelj usluge iz tehničkih razloga, rekonstrukcije, radova u ulici i sl., ne može prolaziti komunalnim vozilima, dužni su otpad odložiti u spremnike i na mjesto koje odredi Davatelj usluge,
16. Korisnici usluga čijom djelatnošću nastaje proizvodni otpad dužni su isti zbrinjavati:
* putem ovlaštenog sakupljača uz propisanu prateću dokumentaciju (biorazgradivi otpad od pripreme i usluživanja hrane kao i biorazgradivi otpad iz trgovina koje prodaju voće i povrće i/ili pripremaju hranu te ostali proizvodni otpad i opasni otpad)
* putem Davatelja usluge ukoliko je takva usluga ugovorena s Davateljem usluge, a prema cjeniku Davatelja usluge, za one vrste neopasnog proizvodnog otpada za koje Davatelj usluge posjeduje dozvolu nadležnog tijela.
1. Korisnici usluga kategorije 2. čijom djelatnošću nastaje biološki razgradivi otpad te ga oni obrađuju na mjestu nastanka biološkom aerobnom obradom (kompostiranjem) nisu dužni isti zbrinjavati kod ovlaštenog sakupljača nego ga mogu samostalno kompostirati, bez ishođenja dozvole za gospodarenje otpadom, u količini do 10.000 kg godišnje (ako obradu vlastitog biološki razgradivog otpada obavljaju na mjestu nastanka tog otpada i nastali kompost ne stavlja na tržište, već ga koriste na mjestu nastanka toga otpada.)

(2)U slučaju Promjene vlasnika nekretnine, davanja u najam/zakup iste ili promjene podataka navedenih u Izjavi potrebno je Davatelju usluge dostaviti sljedeće dokumente:
a) Kupoprodajni ugovor ili
b) Ugovor o darovanju ili
c) Ugovor o najmu ili
d) Ugovor o zakupu ili
e) Neki drugi dokument iz kojeg je vidljiva promjena (npr. Rješenje o nasljeđivanju).

(3)Kada vlasnik ili korisnik nekretnine otkazuje Ugovor zbog prestanka prava vlasništva/korištenja nekretnine, raskid Ugovora nastupa s posljednjim danom u mjesecu u kojem je podnijeta i službeno zaprimljen zahtjev.

Članak 15.

(1)Smatra se da vlasnik nekretnine, odnosno vlasnik posebnog dijela nekretnine i korisnik nekretnine, odnosno posebnog dijela nekretnine, trajno ne koristi nekretninu ako nekretnina nije korištena 12 uzastopnih mjeseci ili dulje i u tom slučaju isti nije obveznik korištenja javne usluge.

(2)Korisnik usluge može raskinuti Ugovor uz pisanu Izjavu da navedenu nekretninu neće trajno koristiti, a nakon isteka roka od 12 mjeseci od dana raskida Ugovora, dužan je Davatelju usluge dostaviti dokaz o nekorištenju nekretnine za navedeni period. Navedeni dokaz dužan je dostavljati svakih 12 mjeseci za prethodni period.

**V ZAVRŠNE ODREDBE**

Članak 16.

(1)Svi dogovori i pravno relevantne izjave ugovornih strana moraju biti sastavljeni u pisanom obliku.

(2)Ukoliko bilo koja odredba Ugovora i/ili Općih uvjeta jest ili postane ništava, nevaljana ili neprovediva, to neće utjecati na ostatak Ugovora odnosno Općih uvjeta, te će se ostatak Ugovora odnosno Općih uvjeta primjenjivati u najvećem mogućem opsegu dozvoljenim zakonom.

(3)Ugovorne strane su dužne bez odlaganja utvrditi novu odredbu koja će zamijeniti ništavu, nevaljanu ili neprovedivu odredbu, a koja nova odredba će biti najbliža namjeri ugovornih strana koju su imali prilikom dogovaranja ništave, nevaljane ili neprovedive odredbe.

(4)Odricanje od prava danog ugovornoj strani na Ugovoru iz članka 1. Općih uvjeta Ugovora ili ostalih odredbi Općih uvjeta mora biti dano u pisanom obliku.

Članak 17.

Svi sporovi koji proizlaze iz ili u vezi sa Ugovorom o korištenju javne usluge će se pokušati riješiti mirnim putem, a ukoliko u tome ne uspiju, stranke imaju pravo riješiti spor pred stvarno i mjesno nadležnim sudom.

Članak 18.

Opći uvjeti se mogu izmijeniti ili dopuniti Odlukom o izmjeni i dopuni Odluke o načinu pružanja javne usluge prikupljanja miješanog komunalnog otpada i biorazgradivog komunalnog otpada na području Grada Skradina.

Članak 19.

(1)Opći uvjeti stupaju na snagu osmog dana od objave u Službenom vjesniku Šibensko kninske županije

(2)Davatelj usluge je dužan objaviti Odluku i Opće uvjete kao sastavni dio Odluke na svojim mrežnim stranicama.

(3)Odredbe koje se odnose na reciklažno dvorište i usluge za koje Davatelj usluge/Grad Skradin nema opremu (spremnike) stupaju na snagu u trenutku izgradnje/nabave opreme, a o početku primjene Grad Skradin i Davatelj usluge obavijestiti će Korisnike usluge na svojim mrežnim stranicama i na drugi primjereni način.